
xk Ogni volte che si cjatìn te 
basiliche di Aquilee o vin di visàsi 
parcè che o sin culì e in ce maniere 
che e je nassude cheste tradizion. 
Pre Checo Placerean e Glesie 
Furlane le vevin viodude juste 
fintremai di ché Istat dal 1977, 
decidint di celebrà ducj insiemi la 
fieste di Ermacore e Fortunàt e di 
rinovà ogni an l'impegn a batisi pal 
popul furlan e pe sô libertat. 

sk: O vevin reson a tignî dûr cun 
cheste manifestazion ancJe in chei 
moments dulà che al someave 
dut pierdàt e sparnigàt, glotàt de 
prepotence dal pinsîr talianot o pûr 
masse debil par rispuindi a dutis lis 
agressions, sociàls, economichis e 
culturàls, dai sorestants. Di chenti 
e foresc]. 

Xk Ancjemò plui impuartant al 
è il cjatàsi chest an cuant che a 
son tantis lis iniziativis che si dan 
dongje in non de autonomie e dal 
Friùl, parcè che cence Aquilee, 
cence lis lidrîs dai siei valoròs, no 
si va di nissune bande. 

sx Il motîf al è subit clàr: o podìn 


A disin che il Parlament de Patrie si è 
riunît pe ultime volte tal 1805, cuant 
che Napoleon lu veve di sierà: a son 
duncje 210 agns che intal Salon dal 
ParlamentdePatriedalCjistieldi Udin 
no si da dongje la comunitàt furlane. 
Ma al sarà probabilmentri propit culì 
che (forsit ai 15 di Lui) si tignarà la 
riunion che e screarà la Assemblee 
de Comunitàt Linguistiche furlane: 
il gnûf organisim che la riforme dai 
ents locài e permet di meti dongje 
par rapresentà i intindiments e i 
interès dai furlans. E no sarà une 
assemblee par cuatri gjats: a son 65 
i Comuns che a àn manifestade la 
intenzion di partecipà aes riunions. 
E 40 a àn za deliberàt formalmentri 
la lôr adesion” nus spieghe Diego 
Navarria, sindic di Cjarlins che al 
à coordenat il procès di costituzion 
de Assemblee adun cun Massimo 


Moretuzzo, prin citadin di Merét. 


IL PLOTON 

Pe politiche furlane e je duncje 
une situazion inedite ma cetant 
interessante: ancje parcè che in 
chest ploton di Comuns e di sindics 
no àn volàt manc]jà ni Udin, la capitàl 
dal Friûl, che e ospitarà ancje la 
prime sentade, ni Gurize, citàt di 


simpri cussì furlane che parfin la 

AQUILEE NUS CLAME 


AE RESUREZION 


Dree Valcic 


fa dutis lis bataiis di chest mont 
pe autodeterminazion, pe difese 
de specialitàt, se o volés ancje 
pe indipendence, ma se no metìn 
i contignîts a chestis formis di 
istituzions sociàls, si cjatarìn, prime 
e dopo, a jessi come chei altris, a 
simiotà esperiencis di guvier che no 
àn nuie a ce fâ cu la nestre storie e, 
soredut, cui nestris siums e ideâi. 

vê 
des 


propuestis e dai dams produsôûts de 


La societât furlane e à di 


un riferiment par parâsi 
globalizazion, dal individualisim, 
de monede e dal marcjât tant che 
valôrs unics. 

xk Mi ven tal cjâf la nestre tiere: 
le vin cimentade, si sin inventâts 
prime la culture intensive de blave, 
nancje che o fossin la Americhe, e 
po dopo de soie. Cu la ilusion di fa 
bêçs, o vin sdrumât i cjamps e fat 
tuart ae nature. 

Jerial chest l'insegnament cristian 
di Aquilee o pluitost il so contrari? 
Il messaç no jerial invezit chel 
de armonie dal dut, de salvece 


universâl e duncje di oms e feminis 


libars di fâ sù il lôr destin? 

xk Nol covente jessi crodints par 
partî di Aquilee e riva al dì di vué, 
par confrontàsi su ce Friàl che 
o vin tal cjàf. Simpri pre Checo 
al pensave che “il Friûl o al sarà 
cristian o nol sarà”: jo o cròt che 
no sedi une cuistion di religjon, ma 
di buine volontat ché sì. E viodàt 
che il messag dal Vanzeli al è propit 
par chei che a dimostrin di véle, 
mi somee che si puedi lâ indenant 
ancje di bande dal mont laic in 
cheste direzion. 

In sumis, e je rivade la ore di ribaltà 
lalogjiche ancje politiche e di pensà 
alpopulnotantcheunale di anonim, 
bon dome par paid lis tassis, votà par 
chei che a son stàts decidûts de sede 
dai partîts, e soredut sotan. 

sk O fas un altri esempli: la riforme 
de sanitàt. Vino di lâ dadr a sieltis 
che a àn la fonde tal sparagn o tal 
ben de int? E se si à di sparagnà, 
vino di taià i ospedAi o i stipendis 
dai dirigjents? Vino di invistî inte 
ricercje, te universitàt, o mantignî 
une schirie di burocrats regjonài? 


Comunitat Linguistiche 
furlane: 6) Comuns 
ae prime sentade 


Walter Tomada 





N A 


à vût alì la sô scune 


Filologjiche e 
tal 1919. E si pues dî che e je ancje 
concrete la pussibilitàt che fintremai 
il Comun di Pordenon — dulà che i 
furlanisc] no somein cuissà cetancj — 
al podarès deliberà la adesion dentri 


de prime metàt di Lui. E al sarès une 


vore significatîf che ducj i trê i cjâf 
lûcs furlans a fossin protagoniscj di 


chest organisim. 


PUARTIS VIERTIS 

Te operazion di costituzion de 
Assemblee a varan impuartance 
ancje lis proceduris. La presidence 
de prime riunion e sarà afidade al 
sindic dal Comun plui popolôs, Furio 
Honsell, ma za te prime riunion al 
vignarà nomenât il president e 
il diretîf. Par garantî une plene 
rapresentance ancje a nivel teritoriâl, 
doi dai cinc puescj tal diretîf a saran 
destinât a Comuns di là da la aghe e 
dal Friûl Orientâl. E il mecanisim di 
funzionament al previodarà simpri la 


puarte vierte par ogni Comun che al 





Si podarès lâ indenant su ogni sielte 
dai governants che tra l'altri a son 
simpri plui espression dome dai lôr 
interès e dai lôr afârs. 

xk Se duncje alc di gnûf si môf 
par rapresentâ l'interès dai furlans, 
alè benvignût. Nus plasarès che nol 
feveli di Pil e di banc]Jis, ma di lavòr 
e di rispiet dal ambient, di justizie 
e no di racomandazions, di lenghe 
e culture furlane, di vierzi e no di 
sierà scuelis, di gnovis stalis e no 
di eletrodots, di dignitàt e no di 
assistenzialisim, di svilup e no di 
stracariis. Di migrants come oms e 
no numars. 

sx Tal timp istès propit di Aquilee, 
ancjemò une volte, si jeve la 
clamade al popul furlan par che nol 
dismentei lis sôs lidrîs e il so puest 
te storie: une storie di Resurezion. Il 


ene 
A pagjine 10 l'articul su la 
Messe di Aquilee pal Avot dal 
Friùl in ocasion de ricorence 
dai Sants Ermacure e Fortunat, 
nestris Patrons. © 


volès agregâsi intun secont moment. 
Chest propit par lassâ che ancje chei 
che no àn rivât a aderî (o no àn volût) 


a puedin fâlu intal avignì. 


UNE RAPRESENTANCE 

TERITORIAL FUARTE 
“Nol è stât facil riva a un numar 
cussì penç di adesions — al spieghe 
Moretuzzo — parcè che a son ancje 
Comuns che a àn fat ricors cuintri de 
Leç di riforme dai ents locâi e no àn 
ritignût par chest di votâ la adesion 
a un organisim che al nas propit inte 
suaze di chê riforme”: e je sperance 
che intun doman cheste situazion e 
cambi, ma intant za i 65 Comuns a 
son un grant risultàt. Ancje parcè che 
si sint simpri di plui la bisugne di 
une rapresentance teritoriàl fuarte 
che e dedi 


Lu àn pandît ancje lis Lezions di 


vôs aes comunitàts. 


Autonomie che a son ladis indevant 
par dut il més di Mai cuntun bon 
sucès di partecipants e soredut une 
grande cuantitàt di contignàts che a 
rivin duc] ae stesse conclusion: a cui 
che al vàl l'autoguvier i covente un 
spazi politic. La situazion e je duncje 
rivade a un pont di grant interès: e 
la Assemblee e pues rapresentà un 
imprest ideal pe discussion su la 


autonomie. A pat di savéle doprà. I 


Minorancis che a contin: 
i Gurdis a blochin 
Erdogan in Turchie. 

Gui che a son e cui che 

al è il lôr gnîf leader 


Radeschi 


e Dree Venier 





SELAHATTIN 
DEMIRTAS 
INTUN DISSEN 
DI GIOVANNI 
DI LENA 


Alinizi dal mês passat si son davueltis 
lis elezions in Turchie. 

Recep Tayyip Erdogan al pontave 
a passà il 60% dai véts par podé 
cambià la costituzion in mit di dâ 
plui podé al president, ven a stâi a 
se stes. 

I je lade strucje soredut pal sucès 
dal Partt Democratic dal Popul 
(HDP), nassût di pôc, che al à vàt 
il 12,9% dai véts, superant il limit 
dal 10% proviodàt par jentrà in 


parlament. 
Ae vuide di chest partît 
Selahattin Demirtas, un zovin 


leader curdi, avocat, paladin dai 
dirits des che 


curdis, lavoradôrs sfrutâts, feminis 


minorancis tant 
e omosessuâi. Ma stant ai analiscj 
politics, tancj vôts i son rivâts dai 
curdis conservadôrs che non si son 
plui sintûts rapresentâts dal AKP 
(Erdogan) che al dîs che “no esist 
une cuistion curde, al esist dome il 
terorisim”. Stant ai ideâi, P’'HDP nol 
esclût nissun, prometint libertât a 
dutis lis lenghis, a dutis lis etniis e 
a dutis lis religjons, oltri che a lis 
categoriis plui debilis che si diseve 
prime. Il risultàt otignàt al è un biel 
“stop” par Erdogan, autòr di resint di 
declarazions, par esempli, cuintri de 
paritàt om e femine. 
LA SÔ STORIE 

Demirtas al conte di vé capît di 
jessi curdi cuant che, a 15 agns, intun 
funeràl di un impuartant esponent 
politic curdi, che si pense al sei stàt 
copàt de “security force” turche, 
al à viodàt un trop di personis no 
identificadis, che al à tacât a trai su la 
int, copant vot di lôr. “Di chel moment 
o ai capît ce che al vûl dî jessi curdi”. 
I curdis a son une minorance di plui 
o mancul 18 milions di personis 
sparnicadis fra Turchie, Iran, Iraq, 
Sirie, Grecie e Turchie. E propit in 
Turchie, li che a son plui dal 20% de 

(al va indevant a pagj. 11) © 

Il furlan tant che materie metude 


dentri ad implen tal percors dai 
studis di trê agns al IAL di Udin. 
Chest an si à scomençât cun dôs oris, 
ma si “larà in cressi”, al sigure il 
diretôr, Alessandro Cattonar, che al 
met in lûs la vere novitât di cheste 
esperience: e je la prime volte in 
Friûl che une scuele superiôr e met 
la marilenghe tant che materie di 
studi obligatorie e no facoltative. 
Cun di plui, “cheste sielte e rivuarde 
dutis lis classis e dut il troi formatîf, 
si che duncje, si à un biel trop di 
students che a vegnin a contat cu la 
lenghe”, al dîs. 

Cun di fat, in cheste prime volte 
a son stâts plui di tresinte chei che 
a àn studiât il furlan a partî di un 
vocabolari di fonde. “La esperience e 
Je stade positive, a son stàts contents 
ducj, ma soredut i zovins che a rivin 
dal forest, par vie che par lôr savé la 
lenghe di chenti e je une maniere par 
integràsi ancjemò di plui”. 


SIELTE DI CONCRETECE 

La motivazion ae origjine di cheste 
sielte poiade de Arlef, la Agjenzie 
Regjonâl pe Lenghe Furlane, ma 
volude cun grande convinzion e je 
un grum peade ae concretece e ae 
pratiche dal vivi di ogni dì. Di fat, al 
IAL si studie par deventà specialisc] 
te vendite, te promozion turistiche, 


K K k 


I risultâts dal scandai fat tra 1 arléfs 
dal IAL ae fin dal cors di studis 
su cognossince e ûs dal furlan 












45% 
34% o capìs 
lu ma no 
feveli Cognossistu feveli 
il furlan? 

21% 
no lu 
capìs 
93% Intune ativitàt 3% 
isal impuartant 2 

doprâ la lenghe 

dal teritori? 

51% Inte tô ativitàt 46% 
Ì future pensistu no 
di doprà 
1 9? 

il furlan? 3%, 
no sal 


La Patrie dal Fridl 


IAL: la prime scuele cul furlan 
curicolar tal plan di studis 


Antonella Lanfrit 


cogos, camarîrs, piruchîrs, estetistis. 
“Ducj lavôrs che pe plui part si spere 
di rivà a fà tal marcjàt di chenti, 
dulà che savé il furlan, sei in citàt 
e ancjemò di plui tai paîs, al è 
impuartanton”, al sotlinee il diretòr. 
“Lu àn capît ancje 1 students fasint 
i periodis di prove: tocje almancul 
savê scambià cualchi peraule cun 
chei che a passin la puarte par vé 
un servizi, e tocje savé il non dai 
impresc] par furlan”. 

Insumiis, furlan tant che element 
di fonde par incressi la pussibilitàt 
di lavorà miòr chenti e ancje par 
vê da fâ mir cu la int. Un impegn 
chest de lenghe, che pal IAL si zonte 
intune suaze plui grande di leam 
cul teritori. “O vin fat il ricetari par 
furlan — par esempli, al dîs il diretòr 
-, 1 nestri zovins cogos a scuegnin 
savé fa lis pitancis tipichis dal 
teritori e a àn di savé i lôr nons par 
furlan”. 


ACET POSITIF 

Chest sfuarg al cjate un acet plui 
che positîf tai students par vie che 
bielzà par lôr cont a son convints 
che la lenghe e sedi un imprest di 
tignî bon par inserîsi ancjemò miòr 
tal mont dal lavor, come che e pant 
la ricercje che e je stade fate in cont 
di chest cantin ae fin dal percors di 
formazion di chest an. 

Almancul a nivel di principi, la 
cuasi totalitàt dal campion, il 93% 
dai students, si declare convinte 
che al sedi impuartant doprà la 
lenghe dal teritori tant che imprest 
di marketing, cundut che il 21% 
dal campion la lenghe furlane no le 
feveli e nancje le capìs. Une buine 
part di lôr a motivin ancje cheste 
convinzion, riferint che zontà la 
lenghe a un prodot e a un servizi al 
jude cetant il marketing, sedi che si 
indreci ai consumadòrs locài che ai 
foresc]. 


LIS BUTEGHIS 
CUL NON FURLAN 

Plui de metàt dal campion, inmò, e 
je za sigure che e doprarà la lenghe 
te ativitàt future sedi par favorî e 
rinfuarcî la comunicazion, sedi par 
diferenzià i prodots e i servizis e par 
incressi lis venditis. Chel 51% che 
al à dit che al doprarà il furlan tal 
sô lavor al à bielzà un grum di ideis 
in merit. Dal scandai fat de Arlef tra 
i zovins dal IAL, di fat, al è saltàt 

fûr che un ciert numar al pense di 
clamâ la buteghe cuntun non furlan 
— par esempli Bielece, Tratorie de 
ligrie... -; di meti su la puarte i oraris 
e lis scritis viert/sierât, tire/sburte; 
di doprà la lenghe furlane par 
publicitàt e promozions su cjarte, 
in radio e in tv, prontà manifescj, 
volantins e biliets di visite; fâ la 
liste dai servizis e dai trataments 
estetics o di piruchîr; picjà cartei e 
ufiertis specials periodichis dentri 
de buteghe: par esempli, te aree 
depilazion “Streng i dincj e tire!”.. E 


Lenghe di lavòr, ancje 
pai students forescj 





L'interès pe lenghe furlane si à tra 
i zovins natîfs di chenti, ma ancje 
tra chei che a divegnin — lôr o la lôr 
famee — dal forest. Chestis personis 
tes rispuestis che a àn dt al scandai 
fat al IAL a dimostrin un rapuart 
interessant cu la lenghe, ni di pôre 
ni di inferioritàt a savéle. Che anzit, 
a spessein a dî che le zontaran ae lôr 
marilenghe tes ativitàt di un doman. 
Di fat, plui di cualchidun di lôr al à 
dit che al metarà 1l furlan dongje de sô 
lenghe di divignince, par esempli tes 
tabelis de buteghe, par atirà i furlans 
di nassite e ancje lis lôr comunitàts 
che a vivin tal teritori. 

Intant alì dal IAL il rapuart cu la 
lenghe furlane si fàs simpri plui fuart 
e articolàt. Cun di fat, juste in chestis 
setemanis e je stade completade la 
segnaletiche dentri e difàr dal stabil 
inte forme bilengal talian/furlan: des 
aulis ai laboratoris, dai coridòrs ai 
curtîi, de segretarie ae cusine. Te 
aree dal acet al vignarà metàt un 
totem cu la scrite “Benvignîts al 
IAL, la scuele dal savé fa. Un lac 
di formazion, inlidrisàt tal teritori, 
proietàt tal avignî”. E eè A.L. 


LUI 2015 


Giobatta Morassi, il mestri liutâr 
innomenât a nivel mondiâl che 
al fâs suna... i pecs di Tarvis 


Oscar Puntel 





MORASSI INTUN DISSEN DI DREE VENIER 


Fâ butulâ lis notis musicâls di un toc 
di len. Al è il mistîr dal liutâr, ven a 
stài di cui che al costruìs struments 
musicài a cuarde tant che violins 
o violoncei. Lavòr special che al 
scomence intal bosc. Parcè che 
la materie prime, il len, al à di vé 
carateristichis particolàrs. Un om, in 
Friûl, al à vat laudis mondials par 
cheste ativitàt: Giobatta Morassi, 
classe 1934, al è un dai paris de 
liutarie contemporanie. Un dai plui 
ciràts e nomenâts. Al vîf a Cremone 
ma di tant in tant al va a CJamparòs, 
dulà che al à cjase. Tarvis i à dade la 
citadinance onorarie, la Universitàt 
dal Friûl, di pdc, la lauree honoris 
causa in Dissiplinis de musiche, dal 
spetacul e dal cine. 

Giobatta Morassi, ancje se al 
è stat traplantàt a Cremone - 
cjase di Stradivari -, al è nassùt 
a Cedarecjis e al à vivùt di zovin 
in Valejanal. Il bose di Tarvis ise 
stade la sò scune? 

La zoventàt le ai passade a 
Cjamparòs e culì o si lavorave la tiere 
o si lavorave tal bosc. Li al è stàt il 
prin contat cul len. Nissun al saveve 
ce che e jere la liutarie. A part un 
carabinîr dal paîs. 

Che nus conti. 

Chest om al veve doi fîs che a 
sunavin il violin, un al studiave a 
Vignesie e un a Udin. O jerin amîs. 
Une dì o jeri tal cjamp a semenà 
cartufulis cun gno parî, il carabinîr al 
rivà berghelant cuintri gno pari: “Suo 
figlio ha talento, lo faccia studiare 
liuteria!”. 

E cuant aial lassat il Friùl par 
la a Cremone? 

O ai vude la fortune di vinci une 
borse di studi de Cjamare di Cumierg 
di Udin, propit in chel setòr. Ché volte 
no si veve la pussibilitàt economiche. 
Se no ves vit chel jutori, no je varès 
fate. O ai cJapat il tren e o soi lat 
a Cremone. Cuant che o soi rivàt o 
ai domandat informazions dulà che 
si cjatave la Scuele internazional di 


Liutarie. Mi cJalavin in stuart: “E ce 
ise?”. Parfin culì. 


Tornial spes in Valcjanal? 
Simpri, ogni Istàt. Mi fermi cualchi 
mês, ancJe par scjampà dal cJaldon 


de citàt. Po dopo, jo o soi usàt a stà 
tes més monts e tal gno bosc. Che al 
è chel di Tarvis, dulà che o sielg 1l 
len di peg par fà sunà i miei violins. 
Ce carateristiche aial di ve il pece? 

Chel di Tarvis al è special. Lu ài 
discuviert]Jo,cuantcheoaiscomengàt 
a studialu. Il len dal violin al à di à 
di vé ciertis cualitàts armonichis e 
acustichis, par pandi il sun. Al pàr 
incredibil, ma il nestri peg al è il 
miôr di ducj. Plui tu ti movis viers 
nord est, viers Austrie, Gjermanie, 
Russie e paîs dongje, plui cheste 
carateristiche e va in decjadiment. 

Cemût si spieghial? 

Al è un misteri! O pensi che al 
sedi un misclig di aiar, di soreli, e 
temperaduris. Jo lu studi ancjemò in 
di dì vué. Par altri, o soi impegnàt 
che de 


Associazion Liutarie taliane, o vin 


ancje tant president 
inviade une colaborazion sientifiche 
ancje cu la Universitàt di Udin. 

Lui al è cetant cirùt ancje in 
Gjapon e in Asie. 

Îr a son stats a cjatàmi ancje trê 
cinés, un al jere un gno ex arléf. Là 
vie a àn culture musicàl, a cognossin 
la storie de musiche e i struments. 
Cuant che mi clamin in Gjapon, o 
jentri in chescj conservatoris, tu 
cjatis frutins che a sunin dai 2 agns 
in sù. Ancje doi mil di lôr! 





Cumò so fi e sò nevot a stan 
mandant indevant la dinastie dai 
violins Morassi. 

Lu saial che mi rive ogni dì une 
ordenazion? 

Ogni dì une? 

Cuant che un al devente vieli, 
tal nestri setôr, a aumentin lis 
ordenazions: cuant che il liutàr al 
murarà, il valòr dal violin realizat, 
al cressarà cetant. Cumò o colabori 
cun gno fi e gno nevôt, a son plui lôr 
impegnts te costruzion. Ma jo ancje: 
no si rive a smeti. Cundut che o ai 
tancj impegns istituzionàls, di studis 
e di conferencis. 

Un dai siei violins, trop valial 
sul marcjat? 

Che altre dì a 'nd àn juste vendût 
un dai miei, costruît tai agns Setante. 
Valòr: 50 mil euros. Cualchi toc in 
Gjapon al è rivàt fintremai a 100 


mil. E 

Referendum par fà di Friùl 
e Triest dôs Provinciis 








A son za 400 lis adesions ae iniziative 
dal Comitàt che al è nassût ai 30 di 
Mai par imbastî un referendum che 
al cambi muse a cheste regjon par 
difindi la s6 specialitàt: la propueste 
di Mario Anzil, sindic di Rivignan, 
e dal so coleghe di Teòr Fabrizio 
Mattiussi e je che di “assegna al 
Friûl e a Triest il status di Provinciis 
Autonomis sul model di Trent e 
Bolzan”. Une idee che ur plàs a une 
vore di furlans “tant che — al spieghe 
Anzil — no passe zornade cence che a 
rivin gnovis adesions e messags di int 
che nus sburte a lâ indevant”. 


AUTONOMIE IN PERICUL 

“La autonomie de Regjon no je 
mai stade cussì in pericul e ancje 
i nestris Comuns a vegnin glotàts 
intune riforme che nissun al capìs. 
Invezit la nestre iniziative e va drete 
incuintri a ce che si spiete la int. 
Autonomie che e tuteli la identitàt 
di un teritori” al conte il sindic. 
Par cheste idee, che no je gnove, 
al è dut câs timp di madressi intun 
moment dulà che par rispuindi al 
atac ae specialitàt de Regjon no 
bastin plui lis peraulis de politiche, 
ma e covente la mobilitazion dal 
bas. Come che i furlans a àn fat ai 
timps des bataiis pe Universitàt e pe 
ricostruzion dal taramot. Ma cumò 
sono lis cundizions par un procès di 
partecipazion cussì peng? 


OBIETÎFS E OSTILITATS 
Anzil al crôt di sì: e no par 
ingjenuitàt. Fin dal so nassi, il 
Comitàt si è dat un obietîf clar: 
rivà a mil adesions dentri dal Istàt. 
“Cence partecipazion popolàr, no 
si rive di nissune bande — e je la 
opinion dal promotòr — e magari tu 
puedis rivà adore a cjapà sù lis 15 
mil firmis che a coventin a realizà un 
referendum propositîf, ma la bataie 
e riscje di restà une robe par pòcs. 
Invezit, tirà dongje fin dal inizi un 
miâr di personis al è il metodi miòr 
par vé une forme di coordenament, 
sedi organizatîf che teritoriàl, util 
tal moment che si varà di tirà sù lis 
firmis e di cirî consens sui teritoris. 


Parcè che al Ducj pal Frifl, cuintri 
dut il sisteme politic e cuintri duc] i 
partîts: parcè che la contrarietàt des 
formazions politichis presintis e Je za 
stade pandude in maniere clare. “E 
je ostilitàt biele e buine, cuingade 
ogni tant ancje di cualchi menace 
velade. Lu vevin za metàt in cont, 
ma al è simpri brut tocjà cun man la 
distance jenfri la politiche e il mont 
real, il sintiment de int. Se o vevin 
bisugne di une conferme cumò lu 
savìn: se o spietìn 1 partîts, a Rome o 
in Regjon, non je fasarìn mai. Tocjarà 
fa come che a àn simpri fat i furlans, 
ven a stài di bessôi ...”. 


Cemùt da 


une man 





Cemût si fasial a juda il comitaàt 
che si clame "Tutti per il Friuli"? 
La maniere plui semplice e je doprà 
il computer, diretamentri online, 
discjamant il modul ae direzion 
internet http://www.tuttiperilfriuli. 
it/ e pandint cussì la adesion ae 
campagne referendarie. Il Comitàt 
al è presint ancje su Facebook 
cuntune pagjine rivade za a passe 
1850 “mi plas”. In ducj i doi i sîts 
si precise che midiant di un regolàr 
referendum regjonàl propositff si vàl 
rivà ae istituzion des dôs provinciis 
autonomis di Friûl e Triest, ma ancje 
la individuazion di un tet ai compens 
dai aministradérs dai ents locài e 
dut 
câs nus àn mandat par pueste la lôr 


societàts partecipadis."Tanc] 


adesion” al conte Anzil, “e ogni dì 
mi clame o mi contate cualchidun”. 
Cui che al à voie di indrecà la sô 
intenzion di adesion al Comitàt al 
pues scrivi aes mails tuttiperilfriuli@ 


gmail.com e mario.anzil@gmail. 


Autonomis sul model di Trent 
e Bolzan: za tantis lis adesions 


Walter Tomada 


INT CHE E TORNE A CRODI 

“La robe plui biele di dute cheste 
esperience — al continue Anzil 
— e je viodi tante int che si jere 
disamorade de politiche che e torne 
a crodi intune forme di partecipazion 
dal bas. A son i vecJos militants 
autonomiscj adun cui zovins che a 
vuelin batisi pal lôr teritori”. E no 
dome par une astrate forme di afiet: 
Anzil, che al è avocat, al viòt intes 
riformis che a son in aprovazion a 
home e a Triest une lesion cence 
precedents a aspiets fondamentài 
de Costituzion come la autonomie 
e la sussidiarietàt. “Cu lis riformis 
istituzionàls che a acentrin il podé di 
enff intes sôs mans, il Stàt central al 
vûl tornà a cJolisi a nestri dam chel 
toc di sovranitàt che al à scugnût cedi 
aes istituzions sorenazionàls come 
la Union Europeane. E se il Stat al 
gjave podé aes Regjons, lis RegJons 
dopo lu gjavin ai Comuns. In cheste 
maniere i citadins si cJatin cui nivei 
decisionài simpri plui lontans”. 
Par chest un grup di aministradòrs, 
juriscj, imprenditòrs al à za decidàt 
di poià cheste propueste. E provà a 
dasi di fâ daurman. Parcè che vué al 
pues someà masse adore par movisi, 
ma doman al podarès jessi masse 
tart. E 


com o contatà la sede dal comitàt 
in vie Leopardi 9 a Rivignan Teòr. 
Lis primis adesions a son rivadis di 
esponents "storics" dal autonomisim 
furlan, come "pre Meni" Zannier, il 
Moviment Autonomist Furlan dal za 
president de Provincie di Udin Marzi 
di Strassolt, Identità e Innovazione 
e il Front Furlan. Ma a son tanc] i 
singui citadins che a àn volàt aderî: i 
ultins prin di là in stampe a son Lucio 
Peressi, mestri di gjenerazions di 
furlans e tra i fondad6rs dal Comitàt 
pe Universitàt, e Gotart Mitri. E la int 
interessade si sta moltiplicant. 

“Par nô al è za positîf vê motis lis 
aghis intal palàt di un dibatit che 
cumò al sta tornant a dismovisi” al 
siere Anzil, no prin di spiegà che “o 
vin altris iniziativis intal cjàf intai 
prossims més. A partî dai bancuts 
tai marcjâts a iniziativis simbolichis 
par fa fevelà la comunitàt furlane 
di chest teme. Une e podarès jessi 
ancje la propueste di fâ votà in duc] 
i conseis comunài dal Friûl un ordin 
dal dì che al pandi la adesion des 
Assembleis dai elets dai citadins a 
cheste idee. Tancj no lu cjaparan 
nancje in considerazion, ma in tancj 
municipis al podarès cJatà bon acet. 
E alore sì, in ché volte, che il Palag 
dai sorestants si rindarà cont che 
cheste no je une provocazion ma une 
idee politiche che e à mani e che e 
pues vé ancje i pîts par là indevant. 


Di bessole.” E ee W.T. 


Jessût lelenc 
des 18 “Uti”. 


Fontanini al tone: 
“Triest nol si pues tocjâ, 
il Friûl fruçât”. 

E Provincie 
e Comuns a fasin ricors 


Redazion 





Il mês stat al è vignût far lelenc 
des 18 Uti 


intercomunâls), i ents che e varessin 


(Unions teritoriâls 
di sostituî lis provincis te gnove 
organizazion de Regjon. L’elenc al 
va de “Unione Giuliana” (cul numar 
l, nancje discori!) a la “Unione del 
Noncello” cul numar 18. Par fâi 
cuintri a cheste riforme 57 Comuns 
des provinciis di Udin, Gurize e 
Pordenon a an fat ricors devant dal 
Tar dal Friûl - Vignesie Julie cuintri 
de Regjon. E cumò si metarà dongje 
tal judizi ancJe la Provincie di Udin 
proponint un at di intervent volontari 
“ad adiuvandum” a poie dai ricorints 
principài sul anulament dai ats 
aministratîfs contestàts, par fà valé i 
principisdiautonomie, sussidiarietàt, 
rapresentativitàt e democraticitàt 
une vore comprometàts de riforme 
dai ents locâi (leg 26/2014). “La 
gnove gJeografie dal Friàl - Vignesie 
Julie dissegnade de Regjon tal 
non di une plui grande eficience 
e razionalizazion, - al spieghe il 
President de Udin 


Pietro Fontanini — e crearà cetanc]j 


Provincie di 


disecuilibris teritoriài a dam dal 
Friùl, cor di cheste regjon, ma 
ancje pesantis consecuencis te 
organizazion, te ufierte dai servizis 
e te spese de machine aministrative 
che, magari cussì no, e cressarà 
smascarant il sparagn prometàt ai 
citadins che si spietin propit chest 
dai aministradòrs”. 

Fontanini al spieghe cualis che 
a saran lis consecuencis de gnove 
“Triest 


e mantignarà il so status quo cun 


sudivision aministrative. 
ents, beneficis e privileçs che no 
si puedin tocjâ; al cambiarà dome 
il non, di Provincie a Uti di Triest. 
Gurize e ven dividude in dôs Unions, 
Pordenon in cinc e la provincie di 
Udin e ven fruçonade in dîs realtàts 
inmò di verifica e sperimentà”. Cu la 
riperimetrazion fate buine de Zonte 
regjonal a son lâts a patràs ancje i 
dissens dal Grant Pordenon e dal 
Grant Udin che a podevin in cualchi 
maniere tignî dentri lis consecuencis 
de riforme sul Friàl: “dome unions 
slargjadis e compatis tra la citàt e 
l’hinterland — al comente Fontanini — 
a podevin fà in mit di difindi i interès 
dal Fridl e fâi cuintri al indebiliment 
a pro de aree Juliane che, invezit, di 
cheste division e ven fr inmò plui 
fuarte”. E 

Lis servitots  militàrs 
a son une plaie che 


no sì rive a parâle vie. 


Lis esercitazions 
su la Bivare 
si fasin ancje chest an 


— Mauro della Schiava — 





No je la prime volte che o fevelìn di 
ce che al sucét des bandis di Sapade 
e Fors Disore e Disot. 

La mont Bivare e je un dai sîts 
indulà che si davuelzin esercitazions 
e poligons di cetantis fuarcis 
armadis, sedi talianis che de NATO. 
Une 


critiche e pericolose plui voltis, sedi 


situazion  segnalade come 
dai comitàts locài, che dai citadins e 
dai aministradòrs de zone. 

Il pericul al è clàr, cuant che si 
fevele di armis e di efiets su la 
faune. Zontant lis realtàts agriculis, 
di pascul e di produzion si pues capî 
che il dam si slargje. La Regjon e 
à “limitât” i periodis di esercitazion 
par dôs setemanis a Jugn e Otubar: in 
chei doi periodis la zone si siere par 
vie di chesc] “zûcs di vuere”. Propit 
chest ultin concet al è stàt plui voltis 
sotlineàt dal sindic di Fors Disore, 
Lino Anziutti: «al è anacronistic - al 
dîs il Sindic - intun timp indulà che 
la vuere si fâs cui missili o i drons, 
che culì si doprin ancjemò sclopis, 
metraiis e bombis a man. Si gjavin 
magari lis casermis, ma si lassin lis 
servitàts militàrs cun duc] i pericui e 
i impediments che a puartin”. Il sît, 
tra l’altri, al è tal elene dal SIC (Sîts 
di Interès Comunitari), ma al pâr clàr 
che al è dome su la cJarte, parcè che 
nol somee jessi tutelât tai fats. 

AI val la pene dî che tal poligon 
no lontan di Medun-Val Celine lis 
autoritàts militàrs a àn confermade 
la presince di “metal pesant”: tradot 
in mit semplig, ce che al reste di 
radioatîf di chel che al è stàt sbarât. 
Une conferme che no je stade mai 
dade pe zone de Bivare. Se si fasessin 
aciertaments, almancul, si podarès 
capî pluitost che scrupulA. 

In plui di cualchi ocasion a son 
stadis cjapadis sù firmis di proteste 
de int dal puest, ma ilrisultâtal sta tes 
cronachis dai gjornài. Lis autoritàts 
militàrs e il comitàt paritetic si fermin 
domeamarcà che lis limitazions ason 
pe tutele de comunitàt e che eventuài 
risarciments a podin jessi domandàts 
in 30 dîs. Il fat che la int e domandi di 
no véju par nuie, ven a stài no vê lis 
esercitazions, nol pàr scJassà plui di 
tant. Dut si risolf cuntune valutazion 
pai dams, tant a dî che dut al à un 


presit, int comprendude. Il 

| SPECIÂL RICERCJE SOCIOLINGUISTICHE | 


SCANDAI SU LA LENGHE FURLANE: 
LA INT LE TEN PLUI 

IN CONSIDERAZION, MA LE FEVELE 
SIMPRI DI MANCUL 


Redazion 


A fin di Mai a son stàts comunicàts i 
risultàtsdericercjefatede Universitàt 
dal Friàl sul ûs de lenghe furlane, 
comissionade de Arlef (Agjenzie 
Regjonâl pe Lenghe Furlane). Un 
lavor che al ven dopo des indagjins 
de stesse fate dal 1977 e dal 1998. 
Chest al permet une comparazion su 
cemût che al mude l'ûs dal furlan tal 
timp. 
Tal numar de Patrie stàt o vin dade 
la notizie ma, no vint vat MAt di viodi 
ben dai risultàts, si veve prometàt di 
tornà su la cuistion. Nol è mai un mâl 
che nol sedi un ben: passàts i doi 
trê dîs di titui sui gjornài, de ricercje 
no si fevele plui e invezit o calcolìn 
impuartant tornài parsore par rifleti 
sul presint e massime sul futàr de 
lenghe. 

CUALCHI NUMAR 
I dats a son stàts tiràts dongje vie 
pal 2014, suntun campion di 1.005 
di lôr, di bande di un grup di lavôr 
coordenàt di Claudio Melchior. 
Il prin risultàt al è che e je stade 
ridusude la tindince a là al mancul 
dal ûs de lenghe furlane. Si ipotizave 
une pierdite dal 1% ad an dai 
locutòrs: cumò cheste ande e reste 
sot dal 0,65%. Cemfit si calcolial 
chest dat? Intal 1998 lu fevelavin 


il 57,2%, cumò il 47,6%: il 9,6% 
in mancul, duncje. Si divît cheste 
cifre pai agns in cuistion e si à la 
percentual di pierdite par an (chel 
0,65%, apont). 
mancul pierdite rispiet ae ricercje 
dal 1977 (l'1% che si diseve), ma o 


sin a un scuasit -10% in 15 agns. 


Come tindince, 


Plui che une buine notizie o sin tal 
cjamp dal “miôr polente cence nuie 
che nuie cence polente”... 

A aumentin chei che lu capissin (di 
19,9 a 26,4%) ancje se no lu fevelin, 
ma al aumente ancje cui che no lu 
capìs par nuie (6,1%: + 3,5%). 

In dì di vué, tes trê provinciis dal 
Friùl, a son in 600.000 che a fevelin 
furlan: 420.000 in maniere regolâr, 
in 180.000 ocasional. Duncje plui 
dal 60%, e se si cjape dentri Triest, 
1 fevelants a son cuasi la metàt de 
popolazion dal F-VJ. 

I zovins (18-29 agns) a declarin di 
fevelà furlan in maniere regolàr, plui 
di chei di 30-39 agns, invertint une 
tindince in câl. 

Tes trê provinciis in pratiche duc] 
a capissin il furlan, ancje se no lu 
fevelin: 9 su 10 di lôr. 

Chei che a declarin che i gJenitòrs a 
varessin di fevelà par furlan ai fîs a 


son dongje dal 90%, il +15% in plui 


LA PATRIE DAL FRIÙL 


a pet dal '98, ma l'ûs efetîf cui fis 
al cale dal 15% in tiermin assolît e 
scuasit de metàt in tiermins relatîfs 
(!): a Jessi trisc] si podarès dî “plui 
peraulis che fats”. 

Sù par jù l'80% de popolazion des 
trê provinciis al è favorevul a legs di 
tutele; la lenghe furlane a scuele e je 
positive pal 70,6% di lôr in provincie 
di Udin e il 66,9% a Gurize. 

I dats a son tancj altris, ma in struc 
si pues dî che l'às de lenghe furlane 
al cale, però al è cressdt il status de 
lenghe, che la plui part de int e val 
tignude di cont (a peraulis). 

IL DIBATIT 

“La lenghe e je ancjemò vive, e resist 
ae globalizazion, e je sburtade dai 
zovins” al è il struc di cemft che e 
je stade comunicade la ricercje tai 
media. Il responsabil Melchior al à 
fevelat di un “sbalç culturàl” viodàt 
il risultàt tai zovins e la buine opinion 
de int viers la lenghe. Cjalant i dâts si 
viòt plui di cualchi pont critic come 
l'ûs efetîf in famee, che dutun cul fat 
che no si sta recuperant locutòrs, a 
costituissin une spie rosse di pericul. 
Covente une azion biele fuarte vué, 
subit e no doman. Lis risorsis pe 
politiche linguistiche, però, a son 
simpri di mancul. Il president de 
Arlef Lorenzo Fabbro al à vût dit: 
«AI è un lavòr di impuartance 
straordenarie che nus permet une 
planificazion razionàl e calibrade. 
I risultàts a laran studiâts e sperìn 
che a vegnin valutàts de politiche». 
Sperìn! Dopo chei doi trê dîs di 
rifletòrs pontàts intor, no si à sintàt 


plui nuie...Il 


FOCUS. TRE NOTIZIIS BUINIS E TRE TRISTIS DENTRI DAI TANCJ NUMARS DE RICERCJE 


POLEAR Su iù 





Furlan par fassis di etàt (in %) 

62,2 @ fevele regolàr 
fevele ocasionà 
capìs e vonde 


© no! capìs 
36,8 

Aial/aie miòr la interviste 
par talian o par furlan? (in %) 





Talian 

Cumò 54,3 | — 
11,8 

Furlan 11,8 


1998 BA 





Isal just che il furlan al sedi 
tutelàt cun lecs specifichis? (in %) 


SÌ 199 


20,1 


Isal just che il furlan al sedi 
insegnât o doprât a scuele? (in %) 


Sì 70,4 


29,6 











Plui zovins fevelants. 


CHEI TRA 18 E I 29 AGNS A DECLARIN 
DI FEVELÀ FURLAN REGOLÂR INTUNE 
PERCENTUÀL PLUI ALTE RISPIET AES 
CLASSIS DI ETÀT DI 30-39 AGNS E DI 
40-49. ATENTS, PERÒ: A AUMENTIN 
CHEI CHE DISIN DI NO CAPÎLU. 


A I 
POLEAR Jù Ey 


Modui par furlan. 


AI INTERVISTÀTS URVIGNIVE DOMANDÂT 
SE IL CUISTIONARI A VEVIN VOIE DI 
FRONTÀLU PAR TALIAN 0 PAR FURLAN. 
RISPIET AE ULTIME RICERCJE A SON 
UNE VORE DI PLUI CHEI CHE LU ÀN 
DOMANDÀT IN LENGHE FURLANE. 


Tutele de lenghe. 


SÙ PAR JÙ L'80% DE POPOLAZION DES 
TRÊ PROVINCIIS FURLANIS AL È A PRO 
DE ESISTENCE E DE TUTELE DE LENGHE: 
CUN CHESCJ DÂTS NO SI CAPÌS LA 
PRUDENCE (0“PÒRE”?) DES ISTITUZIONS 
TAL INMANEÀ INIZIATIVIS PAR FURLAN. 





Cui siei fîs Lui al/Jé 























Leial/Leie cualchi volte rivistis, 


I sucedial/sucedie mai di: (in %) 











e fevele: (in %) gjornài o libris in furlan? (in %) insumiàsi par furlan? 
Li 1998 48,6 SÌ Sì No  Cualchi No sai 
allan cun 574 1998 50,3 volte 
1998 === 34,7 Cumò 35 lp a © E 
Furlan i 
dita 9 Tai aponts o DO S a di pensâ dentri di se par furlan? 
Ducj |1998 == 13,9 dopraiso il furlan? (in %) Sì No Cualchi No sai 
idoi |CUMÒ rm 20,1 Mai volte 
Altri | 1998" 2,8 DES 2 43 42,2 12,4 294 
cumò = 2,7 Cumò 81,5 
“Mari lenghe”? No plui. Analfabetisim. Furlan tai pinsîrs e tai siums. 


RISPIET AL 1998 L'ÙS DAL FURLAN CUI 
FÎS AL CALE SCUASIT DE METÂT (E ZA 
NOL JERE TANT BEN). E DOPO SI DÎS 
“IL FURLAN SI À DI FEVELÀ IN FAMEE”... 


CRESSUT DAL 15%: CUNTUNE ORE SOLE 
DI LENGHE PAR SETEMANE, E FATE PAR 
FENTE, LA TINDINCE E RESTARÀ CHESTE. 
I VÙL UNE ALTRE SCUELE PAL FURLAN. 


L'USDE LENGHE IN CHESCJASPIETSPLUI 
INTIMS AL È SCJARS: NUMARS CHE NO 
NUS PERMETIN DI PENSÀ BEN, E NANCJE 
DI FÀ SIUMS SUL AVIGNÎ DAL FURLAN. 


SOCIOLINGUISTICHE 





SPECIÂL RICERCJE | 
Folilichis 
Iinguistiehis, un voli 
ator pe Europe 


Carli Pup 








A son almancul doi i elements di 
fonde che a coventin par che une 
lenghe, massime se minorizade, e 
puedi resisti e svilupâsi: di une bande 
la cussience e la determinazion de 
int intal doprâle, di chê altre lis 
politichis linguistichis metudis in 
vore des istituzions. 
COVENTE DETERMINAZION 
Par esempli, tes isulis Baleârs e te 
Comunitât Valenzianelamobilitazion 
fuarte e continuative di fameis, 
insegnants e realtâts associativis e à 
rivât a limitâ e in ciert câs a blocâ 
lis misuris imbastidis dai guviers de 
diestre spagnoliste par pidimentâ 
l’insegnament par catalan. Tal stàt 
francês invezit, là che i spazis publics 
pes lenghis minorizadis a son pôcs, 
e je stade la determinazion di une 
part de societàt a permeti il svilup 
di percors educatîfs a imersion par 
basc, breton e v.i. 

IL CÂS BASC 
Par chel che al rivuarde la centralitât 
de politiche linguistiche, baste 
pensâ al câs basc: il numar di cui 
che al fevele par euskara al cres 
inte Comunitât Autonome Basche 
là che di agns lis istituzions a 
invistissin su la lenghe e a svilupin 
politichis fuartis te scuele, tai miegs 
di comunicazion e te aministrazion; 
al clope in Navare là che la azion 
politiche pe lenghe e je parzial e 
dispès contraditorie; al cale tal Paîs 
Basc “francês” là che la valorizazion 
dal euskara e je discJjariade cuasi 
dute sul associazionisim. Un esempli 
similar al è chel dai ladins: politichis 
diviersis a àn efiets biel che diferents 
su la salàt de lenghe. Achì i svilups 
plui interessants a rivin de Provincie 
di Trent là che tai ultins 10/15 agns 
si à savàt invistî e legjiferà cun 
inteligjence. 

L'ESEMPLI DAL GAELIC 
Cun di fat, par une buine politiche 
linguistiche, a coventin une suaze 
normative adate, risorsis suficientis 
e azions coerentis, continuadis e 
flessibilis. Par esempli, la situazion 
dal gaelic inte Republiche irlandese 
e mostre a clâr che lis leçs di bessolis 
no bastin. Il Gales invezit al è stàt par 
agns tra i miòr in Europe, ma dopo 
agns di cressite la lenghe e torne a 
pierdi teren. Un tant al è sucedît 
parcè che nancje une politiche buine 
e je avonde se no si rive a adatfle ai 
mudaments de societàt. E po a son 
lis risorsis... Trop covential invistî 
su la lenghe? La cifre juste nissun 
le à ancjemò calcolade, ma dal sigàr 
e je lontane dal 0,02% che il Friùl — 
Vignesie Julie al met pal furlan e dal 


zero periodic che i met il stàt talian.Il 

SPECIÂL RICERCJE 
SOCIOLINGUISTICHE 


Cuatri tais: un trop 
di numars sui bêçs 
che si spindin pes 
lenghis minorizadis 


Redazion 


xr O 
no” 


De ricercje sul ûs dal furlan, al è 
vignàt far che la int e je favorevule 
ae tutele des lenghis minoritariis, 
ma la politiche no i va daûr, ne ché 
dal Stat, tant mancul ché de Reggon: 
ve ca cualchi numar su la storie dai 
fonts destinàts a chest cantin. 
2005. Scuasit 10 

In chel an, i fonts a disposizion 
pe lec 482/99 pe tutele des lenghis 
minoritariis dal Stat talian a jerin sù 
par jù 9 milions e mieg 
2010. La fuarpie 

Doi mil e dîs: sot dal guvier 
Berlusconi i fonts si jerin za ridusàts 
a 2 milions di euro in totàl; cuote pal 
F-VJ: 465mil euros. 
2012. Un cuint 

Il guvier Monti al met pe Leg 482 
1.768.792 euros;  Friàl-Vignesie 
Julie 362.200 euro (di chei, 240.608 
pal furlan). A chest pont o sin a 1/5 
di chei metàts intal 2005! 
2013. -45% 

Al inizi dal 2013 nus rive il tai, bot 
e sclop, fat de Regjon al contribût 
pal nestri gjornâl (-40%) e sù par jù 
compagn a chei altris “ent primariis” 
pe lenghe furlane: in medie il 45%. 
Il tai al è causàt de finanziarie dal 
Dicembar dal 2012 cun Tondo 
president e De Anna assessòr. A 
vué, i bêçs a son simpri chei. Dar 
dai risultàts positîfs de percezion dal 
furlan tant che lenghe, un biel premi 
pal lavòr fat... 
2014. TI 0,02 

Il Comitàt 482 al pant un numar 
che al rapresente ben l'“impegn” 
de Regjon pe lenghe furlane. Pe sô 
tutele si spint dome il 0,02% de lec 
finanziarie, ven a stài 2 euros e mieg 
ad an pro capite: come un pâr di tais 
li che a costin pdc. Tal stes an, in 
Gales a son il 0,17% (39,16 euro par 
om) e tai Paîs Bascs 11% (129,67 par 
om): chesc] dats a calcolin dome lis 
risorsis pes politichis linguistichis, 
ma no i bégs pe scuele e pai media. 
Chei dal Friûl-VJ sì, duncje il 
paragon al è ancjemò plui cràt. 
2015. Fasìn Fieste (?) 

Ultime gnove: la Regjon e fâs buine 
uficialmentri la “Fieste dal Friùl” pai 
3 di Avrîl. Par fale, pal 2016 a saran 
disponibii 80.000 euros, gjavats dal 
cjapitul de Arlef (Agjenzie Regjonal 
pe Lenghe Furlane) e des pro Loco. 
Nô lu calcolìn come che al sedi un 
altri tai. Il 


È LA SGRIFE 


SI STAVE MIÔR 

CUANT CHE SI STAVE PIÊS 

Il furlan cumò al è ben viodût di 
duc], ma si dopre simpri di mancul. 


Cuant che lu fevelavin ducj al jere une 


cragne e la lenghe dai puars. 

| SPECIÂL RICERCJE SOCIOLINGUISTICHE | 


OPINIONS SUL FUTUR. 


Stant il bon acet di bande de int, 
cumò si an di fà azions plui concretis 


La ricercje sul ûs dal furlan e je 
fate di lûs e ombris e cussì ancje lis 
interpretazions su ce che nus spiete 
pal futàr a son diviersis. O vin tiràt 
dongje cualchi opinion in proposit. 

Claudio Melchior, 
responsabil sientific dal scandai, che 
al à fevelat di un “sbalc cultural” fat 
e finît, al è otimist sul futàr. Parcè? 
«Di sigàr 1 dts a presentin un lâ 
in mancul de lenghe, ma jo o soi 
otimist par vie dal dàt dai zovins: une 
gjenerazion che pûr cressude cun 
la globalizazion di internet e stime 
impuartante cheste lenghe. Il furlan 
nol sarà come chel di cumò, nol sarà 
la prime lenghe che si impare, ma 
si manten come part impuartante de 
culture e dal jessi des personis. O 
pensi che l’aspiet cultural de lenghe 
particolàr dal Friàl al podarès Jessi 
un tesaur di fà rindi pe Regjon F-VJ 
e pe stesse Triest, ancJe in tiermins 
di trasferiments che a laressin te 
capitàl regjonal.» 

Marzio Strassoldo, 
president de Societàt Sientifiche e 
Tecnologjiche Furlane al dîs che «Il 
dat positîf che al salte fàr de ricercje 
al è che si è fermade la sotvalutazion 
dal furlan, che no je considerade 
plui une lenghe di puars, ancje fra 
i zovins, e chest mi fas dî che e je 
superade la fase de ireversibilitàt. La 
lenghe e à cuistàt un status. Ancje 
se a son ombris come lis resistencis 
dai insegnants, par vie che tancj a 
son talians e chei furlans a àn supàt 
aes maggjistràls ché culture liberal 
taliane che e diseve che il furlan al 
è un dialet. Cumò si à di lavorà su la 
scuele: fin tant che no varìn ché, o 
sarìn simpri in pericul. Un altri setòr 
che al à di incressi al è chel de rêt 
social: sindics e predis a àn di fevelà 
par furlan tes ocasions uficiàls e in 


glesie» 

Par Silvana Fachin 
Schiavi, za onorevule e professore 
de Universitàt dal Friùàl, «La 


ricercje e conferme chel che o viòt 
in Universitàt, cun tancj zovins che 
a fevelin furlan. Lu fevelin massime 
chei zovins che a àn esperiencis 
culturàls di cualitàt. Par fà di plui al 
covente bati su la scuele: i insegnants 
dispès no cognossin nancje i 
materiài che a àn a disposizion o 
lis esperiencis par furlan che si 
fasin ator. L’insegnant talian nol à 
une formazion adeguade viers chés 
altris lenghis, e no dome pal furlan: 
daur di ricercjis comparadis cui 
insegnants europeans al salte fûr 
che chei talians a an une competence 
cetant plui basse. Un altri cantin li 
che si pues fâ di plui al è chei dai 
media, che dispès fevelant di furlan 
le “butin in staiare” e no seguissin 
ecelencis e progjets di cualitât che 
si fasin.» 

Simone De Cia laureat 
in linguistiche ae Universitât di 
Manchester, e cumò dotorant, intal 


Dree Venier 





2013 al à strolegât la muart de 
lenghe furlane in trê gjenerazions in 
“La vitalitât dal furlan te provincie 
di Udin. Un studi sociolinguistic.” 
«Te maniere che e je stade pandude 
la ricercje o viôt un pericul: un 
otimisim ecessîf al podarès jessi letâl 
pe marilenghe. Ancje un dai dâts 
pandît tant che positîf, P?’ aument 
dal ûs regolâr fra i zovins dai 18 ai 
29, par me al ingjane. La ricercje 
no verifiche la efetive competence 
linguistiche di cui che al à rispuindût 
e jo o ai la impression che e sedin 
semi-fevelants che a “cuincin” une 
base taliane cul furlan. E un che 
no si sint di vê une competence 
linguistiche sigure intune lenghe, 
nol fevelarà cun ché ai siei fîs. 
Un dat positîf al è la riduzion dal 
prejudizi cuintri dal furlan, ma 
atenzion: al è un ategjament neutràl, 
no par fuarce positîf. Dut cas, al 
pues jessi une base di partence par 
fa une politiche linguistiche che 
e à di Jessi plui incisive. Cence di 
ché, il procès al è ireversibil. Lis 
politichis linguistichis no àn di 
jessi di mantigniment (come che al 
è stat fin cumò, plui o mancul), ma 
di rivitalizazion. Prioritàts par ordin: 
scuele, sfere economiche, media.» 
Ferruccio Tassin, storic e 
scritòr, al stice: «No cròt a chescj 
risultàts che a son saltàts fair de 
ricercje: Jo o sint fevelà furlan simpri 
di mancul. La lenghe e sta calant e 
o vin bisugne di television, radio e 
gjornài par furlan. Nus dan cualchi 
ore ogni tant, cualchi pagjine chi e 
là, ma al è come cuant che i davin 
la cavoce al purcit parcè che nol 
sberlàs. La cavoce e je une robe 
cence sostance, ma che intant ti 
jemple pal moment il stomi!» 
Luca Peresson, President 
dal CLAAP (Centri di Linguistiche 
Aplicade 
president dal consorzi Centri Friûl 
Lenghe 2000: «Dificil par me dâ 


un judizi. Une ricercje come chê 


"Agnul Pitane"), za 


sul furlan nol è un censiment: un 
scandai nol è mai neutri, al à di jessi 
un imprest di verifiche e par chest 
bisugne definî di ce che si è partîts 
e la prospetive li che si vûl lâ par 
indreçâ lis azions di fâ. Ma cuale 
ise la politiche linguistiche che si 
sta puartant indevant, duncje, par 
capî i risultâts vignûts fûr? Ancje i 
dâts che a puedin jessi positîfs dal 


pont di viste sociologjic come la 
percezion dal furlan come lenghe 
ancje moderne, di dulà vegnino? 
Probabilmentri dal lavor che al è 
stàt fat dal 1996 fint al, sù par jù, 
2007 e che cumò no viòt plui. Cumò 
si va indevant cun iniziativis plui di 
mostre che di sostance.» 


IL MONT DAI MEDIA 

E cemt le pensino i operadôrs dai 
media par furlan, setòr in prime linie 
vierslacomunicazionalaint? Pauli 
Cantarut di Onde Furlane al 
fevele dal risultàt sul ûs dal furlan fra 
i zovins «Si cjapìn cualchi merit nô 
di Onde Furlane: cu la musiche e lis 
tantis iniziativis pai zovin o pensìn di 
vê metàt in moviment alc ancje nô. 
E o ai une impression: une sorprese 
nus rivarà di une gjenerazion che 
no je tal scandai, ché prime, che 
cumò no à ancjemò 19 agns. O viòt 
che i fantats sui social e telefonin 
lu doprin e si scambiìn schergs par 
furlan.» Par Mauro Tosoni de 
“Il Diari” «Il scandai al dîs che la 
lenghe e sta lant in mancul, a son 
ancje segnài positîfs: la sô tutele e 
ven considerade ben e che la int i ten. 
Se no si fas nuie, però, la tindince 
e je negative. Cumò e covente une 
cure di cjaval par fermâle e anzit al 
coventarès invertîle. Ma par cumò 
si fâs un pas indevant e doi indafr. 
Covente continuitàt e invistiments, 
ancje parcè che a son bégs che 
restin achì, ma no je une politiche 
linguistiche serie e tai ultins timps: 
plui tais che invistiments operatîfs». 

Erika Adami cjâf redatore de 
La Vita Cattolica e responsabile de 
pagjine furlane: «Mi àn maraveàt il 
câl dal tas di colade dal ûs de lenghe 
e il fat che i zovins cun mancul di 
30 agns a fevelin par furlan plui di 
chei di 30 e 40 agns, in plui dal favòr 
pal insegnament de lenghe a scuele, 
testemoneàt ogni an des adesions dai 
gjenitors. A pet di chesc] elements 
positîfs — ancje se no ducj i dats de 
rilevazion a puedin sodisfà, anzit -, 
mi domandi parcè che lis istituzions 
no àn plui corag tal meti in pîts 
iniziativis par furlan, indregadis 
massime a fruts e zovins. A coventin 
azions di politiche linguistiche 
puntuals e la rilevazion e varès di 
judâ une riflession serie su chest 
cantin. Ma, gjavat il dibatit inviàt 
subit daspò de sô presentazion, cui 
indi fevelial plui?». 

Alessandro Di Giusto 
al è il responsabil de pagjine in 
marilenghe de “Il Friuli”: «I risultàts 
dal scandai a disin ce che si olmave 
za, vena stài che il furlan nol è muart 
e anzit al è vîf, ancje te fasse di etàt 
dai zovins. Covente lâ indevant a 
bati il claut, sedi in famee fevelant 
ai fruts, lant indevant cun lis tantis 
iniziativis a nivel popolàr, ma ancje a 
nivel politic cun plui invistiments. In 
struc: mancul stradis e plui libris. »i 

La politiche 


de muart cuiete de lenghe furlane 


Sandri Carrozzo 





Dopo vot agns che e je sparide, 
forsit e covente fate un pocje di 
memorie su ce che e podarès jessi la 
planificazion linguistiche pal furlan. 


La 


dar des liniis classichis, e je une 


planificazion linguistiche, 
pratiche di azions coordenadis che 
si disglagnin in tré cjamps: 

e status: par fà cressi la concezion 
che la int e à de lenghe. 

e corpus: par dà ae lenghe dutis 


che 


i coventin (grafie uficiàl, lenghe 


lis  pussibilitàts espressivis 


standard, neologjisims, lessic 
codificàt, e v.i.). 

e acuisizion di gnùfs locutors: 
par che il numar di chei che le fevelin 
al cressi (soredut cu la scuele) o che 
al resti a nivel, se di no cu la muart 
naturâl di chei che le fevelin, e 
simpri mancul che le imparin, une 
lenghe e va a pierdisi. 

Di vot agns incà la planificazion 
e je sparide. No je plui nissune 
strategjie, nissune continuitât: dopo 
finîts i lavôrs za inviâts, cuasi nuie di 
gnûf, pierdudis lis professionalitâts 
che si jerin formadis. Dut al à cjapât 
la forme di events isolâts (esemplâr 
la leture de Biblie): cjapâts un par 
un, a puedin plasê o no, ma tal 
complès a piturin un desert politic, 
culturâl e morâl. 

Merit de Zonte Tondo, contrarie 
al furlan, merit de oposizion, cidine 
e ignorante come 1 siei aversaris 


de 


Serracchiani, che ancje se no rive 


de maiorance, merit Zonte 


a fâ piés di Tondo, e va de stesse 
bande. 

Merit di une Arlef che invezit 
di meti in vore une planificazion 
linguistiche pal furlan, si impegne a 
meti in vore la politiche regjonàl pal 
furlan: e si scuen rindisi cont che no 
je la stesse robe. 

La planificazion linguistiche pal 
furlan e volarès fà deventà il furlan 
une lenghe normal; la politiche 
regjonàl pal furlan e val rivà ae 
muart dal furlan, in osservance de 
tindince politiche statàl taliane. 
Dome che viodît che la Regjon e à 
di rindi cont ai furlans, e à di fà murî 
la lôr lenghe intune maniere che si 
puedi acetà. 

La politiche regjonal pal furlan 
e permet di vé risultàts su status e 
corpus (ma se a son masse bogns e 
bloche sù dut), ma no vûl in nissune 





maniere la acuisizion di locutòrs. 

Lis legs a disin tantis robis, ma si 
aplichin dome chés no pericolosis 
pal monolinguisim talian: furlan a 
scuele, te television, certificazion 
des competencis linguistichis, plan 
gjeneràl di politiche linguistiche, a 
son letare muarte, cun Stat, Reggon, 
Arlef, Rai, Universitàt, scuelis e v.i. 
che a van a plen cuintri de leg. 

Cence acuisizion di locutòrs, la 
politiche linguistiche e denunzie la 
ipocrisie di cui che al spint ancje 
alc (simpri mancul), ma a pat che il 
furlan al ledi a pierdisi. 

L'obietîf al è stà cuiets e fa stà 
cidins chei che al furlan i tegnin: 
Stat e Regjon a son cuiets parcè che 
a metin legs e cuatri francs; la Arlef 
e je cuiete parcè che, cul so “dream 
team” difurlaniscj inutii, ezire cjartis 
e e fâs cualchi azion simboliche; i 
gjenitòrs a son cuiets parcè che a 
domandin il furlan a scuele, cence 
pericul che lu insegnin. 

Ducj cuiets po, parcè che la 
politiche taliane e regjonal e vûl la 
muart cuiete dal furlan: nol murirà in 
50 agns, cemft che a previodevin lis 
statistichis agns indaûr. Che al fasi 
cun calme, magari in 100 agns, e al 
murirà ancje in buine salàt (cuntun 
bon status, rispietàt e amàt di 
ducj), inte bondance (cun impresc]j 
linguistics che i varessin permetàt di 
vivi); ma cence flàt e za tant timp prin 
di murî nol varà plui rilevance sociàl. 

Cheste e je la politiche regjonal 
de muart cuiete de lenghe furlane: 
e contente duc], gjavant chei che a 
vuelin pardabon une planificazion 


linguistiche pal furlan. E 


È LA SGRIFE 


MAIORANCIS... 
(S)CUALIFICADIS 

Cun dute la astension eletorâl che 
e je, aromai par lâ al guvier sedi 
intune regjon che tal Stât talian al 
baste uns 25-30% dai vôts di chei 
che a àn dirit. Par vê la scuele 
par furlan struturâl e curicolâr 
ancjemò nol baste vê il 63% des 
adesions (lan passât 43.218 su 
68.432 arlêfs a àn dite di sì ae 


propueste dal insegnament de 


marilenghe). 

La cooperazion 
in Ciargne 


no je dome Coopca: 
chés che a funzionin 









David Zanirato 





Par solit si use dî che nol va 


butât vie il frut cu la aghe sporcje. 
E propit par chest che in Cjargne 
la cuistion des cooperativis e dal 
moviment cooperativistic local e va 
frontade doprant il cjàf par evità che 
la brute storie di Coopca e ledi a 
ruvinà ce che di bon al è stàt fat in 
chescj agns. Cemît? Metint in lûs 
cui che al sta continuant a fà dal ben 
midiant chel model di imprese che 
al ten adun mutualitàt, solidarietàt 
e profit condividàt. 
ENERGJIE CHE E RINT 

Plui voltis ancje su La Patrie o 
vin contàt de Secab, la Cooperative 
energjetiche de Val de Bit, leadertal 
so ambit di ativitàt a nivel regjonAl, 
fuarte di une produzion energjetiche 
che ae fin dal 2014 e à fat segna il 
record storic di 64 milions di kW/h, 
un util net di passe 1,6 milions di 
euros, servint cuasi 5.500 utents 
di sîs comuns (Curcuvint, Liussdl, 
Paluce, Ravasclét, Sudri, Trep), 
dant lavòr a 24 personis e ufrint ai 
propit socis (plui o mancul tré mil) 
un prestit sociàl di 7,86 milions di 
euros ma soredut boletis de lûs che a 
son ancje dal 56% plui bassis rispiet 
ai distributòrs concorints. Sul stes 
stamp e funzione la cooperative 
idroeletriche di For Disore, un 
model che si spere che al vegni 
slargjât a dut il teritori de mont. 

IL CREDIT 

Une altre realtàt impuartante 
si clame Bancje di Cjargne e dal 
Glemonàs — Credit Cooperatîf - 
erede des gloriosis Cassis Ruràls e 
Artesanis — fuarte di plui di 3 mil 
e 400 socis. 

Il risultàt economic dal ultin 
belang al fevele di un milion e 261 
mil euros di util, une cressite dai 
volums di racuelte direte dal 13%, 
cussì come dal implei dai sparagns 
pal 4,3% e il Jutori gratuit a 107 
realtàts dal teritori. In chest câs al 
sarà di tignî controlàt che dut chest 
patrimoni e chescj conts in salût 


no finissin a cuvierzi il malstà di 


altis bancJis dentri chel dissen di 
unificazion des Bcc regjonàls che 
planc a planc si sta delineant. 
MAL DAL MODON 
Tal setòr de edilizie e resist 
“PUnione” di 


Denemong, nassude tal lontan 1946, 


la cooperative 


inmaneade di 18 socis, impegnàts 
tes costruzions di cjasis e stradis, 
ricualificazions di fabricats e sgjàfs: 
une realtàt che come dutis chés che 
a lavorin tal stes ambit e trapee par 
colpe de crisi dai cantîrs. 

LA SPERANCE 

Forsit però la esperience che plui 
e fâs tornà sperance dopo il colàs di 
Coopca e je che che al sta puartant 
indenant Stefano Adami e la sô CIC, 
Cooperativa Indotto Carnia, screade 
tal 1987 a Vile Santine come 
imprese pe produzion di coletòrs 
par brusadòrs cun 30 dipendents 
e tai ultins agns slargjade ancje al 
cumierg alimentàr al detai. Cheste 
cooperative e je rivade a salva il 
picul spag di Denemong che al 
stave par sierà, po dopo ancje chel 
di Lauc, vignàt a patî la stesse 
situazion. Planc a planc il model si 
rive a fàlu funziona, e ae semplice 
buteghe si zontin diviers servizis, 
dal wi-fi ae spese a domicili, dal fax 
a paiament des boletis fintremai aes 
bombulis dal gas. 

Cumò la CIC e je pronte a cressi e 
e rivarà a tornà a vierzi l’alimentàr 
di Liariis di Davàr e a cJapà in 
gjestion chel di Cjavac, dimostrant 
che si pues continuà a garantî un 
servizi primari pe int dai pigui paîs, 
soredut pai plui anzians. 

Une scomesse che e volarès vinci 
tal stes mit il For Cooperatîf Alto 
But di Paluce che al sta provant 
a mandà far un Pat cooperatîf di 
valade, in colaborazion cui comuns, 
il distret sanitari e lis associazions 
dal teritori, di mt di garantî un 
servizi ae int, puartantjur par 
esempli i vistîts lavats, la spese, 
lis medisinis o adiriture il past za 


pront. Il 

“Cjargne greeters”: 
no vuidis turistichis, 
ma ambassadôrs 
di emozions 


Marta Vezzi 





“No je une robe origjinâl nestre, 
parcè che i greeters a son nassûts in 
gracie di une femine di New York: e 
viodeve a rivà cetante int te sô citàt e 
i someave che la stesse citàt no des il 
messag Just ae int che e rivave alì. E 
cussì Jê e à tacàt a compagnà 1 turisc] 
spiegantjur cemût che e viodeve cui 
siei voi New York. Cheste idee si è 
pandude in diviersis parts dal mont. 
E je une rêt a nivel internazionAl. In 
Italie e je presinte di pòc, juste in 
cualchi citàt (Napoli e Turin). In dut 
l'arc alpin no esist: par une volte, o 
sin i prins in chest! “In Cjargne — e 
conte Candida Nigris, presidente de 
associazion—il progjetalà cjapàt vite 
midiant de Cooperative Cramars che 
e Je rivade adore di realiz la idee di 
Euroleader. La Cooperative Cramrs 
e à vit contribàts par svilupà il 
turisim e in cheste maniere e à podît 
invià il progjet. Il greeter nol è une 
vuide turistiche. E je une persone 
che e val dâ a di chei che a rivin 
inte sô tiere emozions diferentis. 

Al moment, i greeters cJargnei 
a son 24, duc] volontaris, e a son 
personis pardabon incredibilis e 
inamoradis de proprie tiere. No àn 
nissune competence a nivel turistic. 
Il greeter ti cjape par man e ti puarte 
ator a viodi cui siei vôi, cu lis sôs 
emozions la sô tiere che i vûl un ben 
da la anime.” 

Cui che al val sielzi il propri greeter 
al baste che al ledi tal sît www. 
carniagreeters.it. indulà che al 
podarà ancje capî lis bielis robis che 
al podarà viodi e fà in CJargne. 

E alore si podarà là te cjase dal 1700 
“da Duga” a Salars, pigule borgade 
dal Comun di 


indulà che Ulderica e à fermât su pe 


Ravasclét/Monai 


pelicule fotografiche la storie, la int 
e i lûcs de Cjargne; cognossi Paolo 
che al puartarà a scuvierzi la val 
dal Dean; Sara che e podarà vierzi 
un barcon su Paular e la storie dai 
guriuts... E se une dì al plùf, Nives, 
par Rualp e Val, e podarà insegnà a 
fâ i vecjos mangjàs di une volte. 

Chest al è dome l'inizi. “A son 
inmò tancj progjets di svilupà — e 
va indenant Candida — o speri par 
intant che chest al puedi puartà un 
bon contat tra il public e il privât. Mi 
auguri che la associazion e rivi a unî 


(al va indevant a pagj. 11) & 


Storie platade: tal gurizan 
biadelore si fevele dai 
furlans muarts sot dal esercit 
austroongjarés te Grande Vuere 


Moira Pezzetta 





Cent agns fa a son stàts doi furlans, 


il cogo dal esercit austriac Eugenio 
Sandrigo e l'alpin Riccardo Giusto, i 
prins muarts te “inutile stragje” che 
e je sclopade fra Italie e Austrie pal 
control di chestis tieris di confin e 


x . 


che e à viodût oms de stesse tiere 
frontâsi vistint monturis di colôr 
diviers. 

Di chei militârs di lenghe furlane, 
todescje, slovene e venite, oms cu 
la monture austroongjarese, si son 
pierdudis lis olmis, dismenteâts 
de storie uficiâl e considerâts 
“austriacants e nemîs”. La storie di 
fat e ricuarde che il Friûl austriac 
al è jentrât in vuere ai 28 di Lui dal 
1914, ma no si fevele mai dal fat che 
dal Friàl, o miòr de Contee di Gurize 
e Gardiscje, a son partîts pe vuere 
tes filis dal Imperi Austroongjarés 
30mil oms: un diesim di chesc] a son 
muarts, altris a son stàts internàts 
o fats presonîrs tai cjamps ator pe 
Italie o in Russie. Lis cronichis a 
contin che tal Istât dal 1915, a son 
stàts plui o mancul 70mil i civîi 
depuartàts dal Friûl Oriental, fra di 
lôr a jerin plevans, mestris, sindics e 
impleâts, cu la acuse di vê simpatiis 
"austriacantis". 

Graciis aes ricercjis di storics 
e studis furlans, al è stât pussibil 
identificâ une vore dai nestris 
muarts, gjavantju di chê dismentie 
costruide dal fat che a muririn 
cuntune monture divierse di chê 
taliane. Biadelore duncje che pes 


dal 


Grande Vuere, i Comuns dai teritoris 


celebrazions Centenari de 
apartignûts ae contee di Gurize, 


insiemi a diviersis associazions 
culturâls, a àn uficialmentri podût 
ricuardâ chescj muarts che a 
combaterin cul esercitdal Imperadôr. 
Tantis a son lis cunvignis e i events 
organizâts par ricuardâju, ancje 
dome depositant une corone di orâr, 
realizant sculturis e lapidis in lûcs 
che a ricuardin lis vicendis di chescj 
soldats dismenteâts, fasint mostris 
multimediâls tant che Frammenti 
di memoria, 1914. La Guerra degli 
altri e i friulani, o la esposizion 
itinerante Uno stato in uniforme. 
nell'esercito 


Friulani e Giuliani 


austro-ungarico. O ancjemò al 
è stât presentât il libri Com'era 
equipaggiato il "nostro" esercito nel 
1914? e tanc]j altris. Si vàl duncje 
recuperà la memorie, par onorà 
chesc] nestris fradis muarts; a Sant 
Canzian e Je stade fate la consegne 
des targhis cui nons dai tancj muarts 
e a Vilès al è stat fat un spetacul e 


leturis par ricuardà la tragjedie dai 


“fassinàrs” dal Istàt dal 1915. E 


LUI 2015 


La pagjine Facebook de 
Patrie al è un imprest 
par difondi il giornal, 
ma ancje par viodi ce che 
al baline ator par chest 
social network. 


| Musis di...Facebook | 


CU LA SCUSE DES 
VITIMIS SI CELEBRE 
LA VUERE: UN PIGUL 
ESEMPLI © “SOCIAL 


——m Dbree Venier 





Come che si podeve proviodi, la date 
dai 24 di Mai li che si ricuardave 
la jentrade de Italie te Prime 
Vuere Mondial e à puartàt a tantis 
celebrazions di “orgoi patriotic”, plui 
che a visâsi dal event tant “l’inutil 
magalizi”, tant che lu à definît Pape 
Benedet XV. 

L’efiet che al pues puartà dute 
cheste retoriche, e massime la storie 
contade intune cierte maniere, lu vin 
viodàt in pratiche cuant che, apont 
pai 24 di Mai, nô invezit o vin metàt 
su la nestre pagjine di Facebook 
la imagjin de cuviertine dal nestri 
mensîl cu la frase di pre Toni Beline 
«Si continue a celebra la vuere 
cu la scuse di celebra lis vitimis 
de vuere». 

Alè sucedût che un utent al à tacât 
a comentà disint che si celebravin i 
erois de Vuere Mondial, che lui al 
lave a Redipulie e si meteve a vaî 
par chei muarts, che a jerin muarts 
pe bandiere e vie indevant. Dut par 
furlan. Cuant che cualchi altri utent i 
à rispuindît cun cualchi dubi rispiet 
a dute ché retoriche tricolòr che al 
spandeve, al à scrit il test dal imni 
talian dut cul maiuscul zontant sot: 
«chestis a son lis peraulis di un 
fantat di vincj agns come me, muart 
scombatint par la Italie cuintri dal 
nemì!» 

Nô i vin rispuindîît: «Eco, tu 
someis propit pront par là in vuere: tu 
âs dimostràt la validitàt des peraulis 
di pre Toni Beline». 

La dì dopo il fantat al à scancelade 
dute la conversazion, che duncje no 
si cjatile plui. La sperance e je che lu 
veti fat no par dispiet, ma parcè che i 
sedi vignût sù cualchi dubi. 

Chei dubis che nô come La Patrie 
dal Friûl no molarìn mai di stiçâ. I 


O vin ricevit e o publichin 
vulintîir la poesie di un frut di 
Cormons a proposit de Grande 
Vuere, che al è rivat a pitura 
benon chel grant maçalizi. 


UN SACRIFICI DISMENTEÀT 


SORELI, AIAR 

PÀS E LIBERTÀT. 

CUISTADE E PAIADE CUL SANC. 
UN TON, UN LAMP 

FUM NERI CHE SI JEVE LONTAN. 
NISSUN RUMOR, DUT AL TÀS, 
DUT ATOR UNE PÀS. 

UN SACRIFICI PAR UN FI E PAR UN PARI, 
UNE MARI RESTADE DI BESSOLE. 
E CUMÒ? DUT DISMENTEAT. 

UNE PAS PAIADE 

NO VA DISMENTEADE. 


Liam Manzocco - 3 D- Istitàt Comprensîf 


“G. Pascoli” — Cormons 

La Provincie di Udin 
e à deliberàt 
20 mil euros 
pes iniziativis 
di promozion 
e valorizazion 
de lenghe furlane 


Redazion 





Al è di 20 mil e 300 euro il prin 
ripart di contribfits pal 2015 che la 
Provincie di Udin e da a sogjets 

publics e privàts par ativitàts di 
promozion de lenghe furlane. 

La assegnazion, la prime di dôs pal 
an 2015 e poiade cun fonts propris di 
belang, e je stade decidude de zonte 
di Palag Belgràt su propueste dal 
president Pietro Fontanini. 

“Cun 


ridusude in confront ai agns prime, - 


cheste cifre, ancje se 
al spieghe Fontanini — la Provincie 
e inten continuà a dà un sostegn real 
a chés ativitàts davueltis in lenghe 
furlane o dedicadis ae promozion de 
marilenghe, de storie e de culture 
furlane e des identitàts storichis. 

Alèimpuartantcheachestisrealtàts 
a sedin destinàts fonts ancje di bande 
di ents publics par podé garantî la 
continuitàt des progjetualitàts tal 
timp, par prudela la identitàt furlane 
e la lenghe soredut daspò dai dats 
sul cal dal 1% ad an dai residents in 
Friûl - Vignesie Julie che a fevelin 
la lenghe furlane, dat che al ven 
for te relazion dal plan gjeneràl di 
politiche linguistiche 2015 — 2019 
proponàt de ARLeF”. In merit al 
ripart stabilît de Provincie, “e je 
une volontàt — al zonte Fontanini 
— di stimola e poià la promozion 
de nestre lenghe e culture midiant 
lis tantis iniziativis disvilupadis sul 
teritori, soredut des associazions”. 
Il contribàt plui impuartant (5.000 
euro) al è stàt dat al “Istitàt Ladin 
Furlan Pre Checo Placeran” pal 
sostegn te organizazion de Fieste 
dal Friûl 2015; 2.500 euro invezit 
ae associazion cultural “Colonos” pe 
realizazion di un spetacul dedicàt ae 
produzion poetiche par furlan, 1000 
euros pe nestre riviste “La Patrie dal 
Friùl”. 

Un contribàt ancje pai “Cjastrons” 
pe realizazion di “Friûl Revolution- 
Scufiot Tv”, un format televisff in sîs 
pontadis in lenghe furlane. 

La tabele complete cun duc] i 
beneficiaris e je sul sît de Provincie 
(Delibare di zonte provincial n. 92 


dai 25 di Mai dal 2015). E 


LA PATRIE DAL FRIÙL 


La crisi dai ultins agns e à acentuat 
ancje chi di nô in Friùl problematichis 
c disparitàt, par altri za esistentis, 
tra oms e feminis 


Renata Della Ricca, 
responsabile dal Coordenament Feminis USR CISL 


Friùl-Vignesie Julie 


DISSEN DA TAVAANA.ORG 


La pierdite dai puesc] di vore e à 
prejudicat plui lis feminis. Lis paiis 
si sonribassadis ancjemò di plui a pet 
di chés dai coleghis oms. L'ecuilibri, 
za precari, tra vite familiar e lavòr 
al è deventàt ancjemò plui fragjil. 
La precarietàt intai rapuarts di lavor 
e je a nivei record. Dut chest al à 
otignût ancje il risultàt negatîf di un 
ritîr “spontani” di tantis feminis dal 
marcjat dal lavér. 

Tantis, masse feminis, viodudis 
lis paiis pardabon miserabilis e lis 
discriminazions, a àn decidût di fasi 
di bande par stàur dar ai propris fîs 
e ai anzians no autosuficients che a 
àn in famee. 

In Friàl- Vignesie Julie, tra il 2011 
eil 2013, lis dimissions di neu maris, 
validadis des Direzions Teritoriàls 
dal Lavòr, a son stadis 1.625 cuintri 
dome 5 paris. E la robe e continue... 

Ancje in Regjon lis feminis a pain 
il cont plui salât ae crisi. 

In Friûl-VJ, di fat, lis feminis 
disocupadis, stant ai dâts Istat, a son 
incressi. Il tas di ocupazion feminine 
al è calât ancjemò di plui, dal 55,8% 
al 54,6%, e il tas di disocupazion 
feminine si ateste al 10,3%. 

Secont cierts studis increditàts, 
un numar plui grant di feminis 


ocupadis al varès un impat une vore 

positîf su la produzion di ricjece, 
sul famôs Pil. A nivel nazionAl, par 
esempli, 100 mil feminis ocupadis 
lu aumentaressin dal 0,3% e se lis 
feminis impleadis a fossin tantis dai 
oms, il Pil al aumentarès fintremai 
dal 13%. 

Siàdiimpegnasi, ancjein Friùil, par 
che aes feminis a sedin ricognossudis 
lis stessis oportunitàts economichis, 
sociàls e politichis e par che a vegnin 
ricognossudis pussibilitàts efetivis 
di conciliazion di timps e spazis di 
vite e di lavòr. In chest cjamp, la 
contratazion di secont nivel, duncje 
azienda] e teritorial, e pues pardabon 
fâ tant par definî struments concrets 
di conciliazion vere, di flessibilitàt 
orarie e di timp parzial. 

Il timp parzial al ven definît di 
tancj un orari “feminin”. In efiets, 
ancje in Friùl- Vignesie Julie la cuote 
di feminis dipendentis che a doprin 
il timp parzial e je dal 35,5%, intant 
che i masclis a son dome il 5-6%. 
Ma la domande che si à di fasi e je: 
il timp parziâl isal dut volontari, 
“family frendly” e reversibil? Magari 
cussì no, nol è cussì. Tancj timps 
parziâi, intes impresis privadis, a 
son imponûts par efiet de crisi cun 
impats pesants sul redit familiar. 


Al va zontât che i servizis ufierts 


pe prime infanzie (asîl nît, braçule) a 
àn coscj masse alts par tantis fameis. 
I fruts di 0 a 2 agns che a frecuentin 
un asîl nît a son, inte nestre Regjon, 
il 18,2% e in Emilie Romagne il 
24,4%. Nus val une conciliazion 
efetive dal lavor cu la cure dai fîs 
e une flessibilitàt plui grande dal 
congjét parentàl. Ancje par curâ i 
familiàrs disabii o no autosuficients. 
Che si fasin sieltis politichis e 
sociâls necessariis che a promovin la 
jentrade de femine intal marcjât dal 
lavôr e di chel altri a tutelin la famee, 
ben masse preziòs par disgregàlu. 
Al à di jessi finalmentri valorizàt 
chel grant serbatori di impegn e di 


talent propri des feminis. 


Ò LA SGRIFE 

PASSUTS PICUI COME TRATUTS 

Su “Gnovis pai autonomiscJ”, il 
setemanàl de associazion Identità e 
Innovazione, un biel articul, ‘Contro 
l’unitarismo regionale”, nus informe 
su lis iniziativis par separà il Friùl di 
Triest. Ma se a vessin scrit il non de 
Regjon cul tratut, “Friuli-Venezia 


Giulia”, al sarès stàt un biel passut 


cuintri dal “unitarisim regjonal”. 

«THE BEST(IIS)» 


IL LIBRI DAI GNOGNOSAURS! 


No âstu ancjemò il libri dai Gnognosaurs? O lu astu e vuelistu regalà 


une copie a cualchidun altri? No stà a pierdi la ocasion: 


MANDINUS UNE MAIL PAR VELU A CJASE A 


info@lapatriedalfriul.org 


Il presit al è di 6,80 euro plui la spedizion di 1,20: totàl 8 euro! 
Al inizi dal libri lis lezionutis su cemàt che si lei il furlan! 


«Il lavôr di Dree Venier al è aromai un classic de leterature par furlan: 

i siei fumuts a judin a imparà la nestre lenghe, ancje par cui che no le fevele. 

E magari, cu la scuse di judà fis o nevòts, gjenitòrs e nonos si cjataran a lei insiemit 
lis aventuris dai Gnognosaurs!» (Pre Roman Michelot) 

La linie feroviarie Udin 
(ividat e devente chê de 
“Il tren des lenghis” cun 
dute la cartelonistiche e lis 
informazions par furlan, 
talian, sloven, todesc e inglês 


Federica Angeli 





Sul binari e cor la locomotive, cun 
dutis chês lenghis e pâr unerobevive... 
mi ven tal cjâf Guccini intant che o 
spieti il tren te stazion di Cividât! Di 
cualchi dì incà alc al è cambiât, il 
tren “al fevele” plui lenghis. Avîs, 
tabelis, fintremai la vôs che mi dîs 
che il tren al è daûr a partî dal binari 
2 e fevele la mê lenghe! Nol è un 
dai miei siums stramps, e je veretât. 
Di fat, in graciis di un protocol di 
intese jenfri la Agjenzie Regjonâl 
pe Lenghe Furlane (ARLeF) e la 
societât “Ferrovia Udine — Cividale” 
(FUC), al è partît un progjet di 
promozion integrade che al previôt 
di doprà lis lenghis dal lûc (talian, 
furlan, sloven, todesc), adun cun chê 
inglese. Lobietîf al è chel di rindi 
plurilengài 1 servizis e la imagjin 
visive de FUC. 

E je daûr a nassi une ferovie 
pardabon special dulà che, dongje 
des azions plui concretis (a saran in 
plui lenghis il sît internet e i materiài 
informatffs di cJarte, la segnaletiche, 
i anunzis sonôrs e i avîs), si previòt 
di meti in vore dute une schirie di 
ativitàts culturàls sedi sui vagons 
che in stazion. 

La potenzialitàt turistiche di 
Cividat e je grande, e podé rivài 
cul tren al è un altri valòr zontàt 
dal teritori. Lu à marcat ancje la 
Presidente Serracchiani in ocasion 
de firme dal protocol di intese, “il 
tren nol è dome un mieg par movisi, 
ma ancje di cognossince dal paisag, 
de culture, de identitàt dai lûcs 
traviersats de ferovie”. 

Il Friûl al jentre cussì ancjemò 
di plui tal cor de Europe. Sì, parcè 
che il progjet de FUC al rispuint 
ad 
dal Consei di Europe che, cu la 
Risoluzion 301/2010, al à sburtàt lis 


regjons a cjapà cussience dal valòr 


implen aes racomandazions 


zontàt des lenghis minoritariis tal 
disvilup dal turisim e de valorizazion 
dal patrimoni culturàl e ambiental. Il 
marketing teritoriàl te lenghe local 
al funzione, propit parcè che al 
identifiche in maniere uniche il lûc 
che al promdf. 

Pal president de ARLeF Lorenzo 
Fabbro cun cheste colaborazion "si 
concretize une operazion di politiche 
linguistiche e di marketing teritoriàl 
e aziendal inteligjente e une vore 
pôc onerose che e podarès deventà 
un model par altris concessionariis 
di servizi". 

Il tren al cordi corse, e lis sorpresis 


no son ancjemò finidis! E 

Un puest 


in Australie»: 


«Che nancje 


il Friûl 


di Ruth Borgobello 
regjiste australo furlane 
vignude a fâ cine achi 


Natascia Gargano 

RUTH BORGOBELLO INTUN DISSEN DI GIOVANNI DI LENA 


O sin intune fabriche di Osôf. 
Telecjamaris forestis a seguissin la 
vite di Marco (l'atòr Flavio Parenti), 
che al lavore chi dentri, e di Olivia (la 
atore Maeve Dermody), la sò morose. 
Forsitju vês viodàts in chestis ultimis 
sîs setemanis vie par Udin, Cividat 
o Gurize. A son la troupe dal film 
“The Space Between”, opare prime 
de regjiste italo australiane Ruth 
Borgobello e dal om e co produtòr di 
Gurize Davide Giusto. E je la prime 
produzion italo australiane di simpri, 
realizade di Mondo Studio Film, Idea 
Cinema di Rome e Fantastificio di 
Triest, e finanziade di bande dal 
Ministeri talian dai Bens Culturài, di 
Film Comission Friùl-Vignesie Julie 
e di invistidòrs privàts australians. E 
zirade dute chi di nô. 


DOMANDE 

Cemût mai propit il Friàl, lu 
vin domandàt ae regjiste, che e je 
nassude a Melbourne tal 1976: «O 
ai simpri pensât di zirà il gno prin 
film te tiere di origjin de mé famee. 
A son vot agns che o lavorìn a chest 
progjet. O savevi che vignî fin achì 
al sarès stat plui dificil, ma no ai mai 
vût dubis: chest al jere il so puest, 
l'istint mi diseve cussì». Ruth e je 
simpri stade a stà in Australie, ma 
chi e vignive dispès in visite (intun 
di chesc] viags, 16 agns indadr, e 
à ancje cognossût il so om). Il pari 
Maurizio, di Gurize, al è emigràt in 
Australie cui siei a cirî fortune co che 
al jere canai, al veve 7 agns. Il pari, il 
nono di Ruth, al jere prime mecanic 
e po dopo ferovîr, e la none sartore, 
ducj i doi origjinaris di Basandiele. 
E la gnece vele chi vué, tierce 


gjenerazion tornade a cjase intun 
viag al contrari, back to the roots. 


LIS CONTIS DE NONE 

«Par tancj agns il Friûl lu ai 
cognossàt soredut in gracie des 
contis di mê none» e dîs «o ai 
cjacaràt cun jê par oris, e le ai ancje 
regjistrade: i siei ricuarts a jerin lets 
ae vuere, ae miserie, aes dificoltâts. 
Di chê altre bande o vevi i ricuarts 
di gno pari: par lui il Friûl a jerin 
i zûcs in campagne, il mangjâ, la 
lûs. E par me, mi soi domandade, 
ce jerial il Friûl?». E alore cumò, a 
ripresis finidis, ce isal il Friûl par 
jê? «O ai cjatât une tiere di une 
bielece platade, plene di contrascj» 
e sclarìs «chi a son il mâr, la mont, 
la campagne, dut dongje: impensabil 
in Australie, là che dut al è lontan. 
Lis citàts a son diferentis une di ché 
altre, ogni paîs al è une sorprese. E po 
la lûs, la architeture, i paisags: i lûcs 
a son cetant interessants dal pont di 
viste cinematografic par un regjist. 
O ai la impression che i furlans che 
a vivin chi no si inacuarzin ben di 
dute cheste ricjece. A son puescj 
che forsit nancje lôr a cognossin... 
Mi ven iniment la Badie di Rosacis... 
Oh wow, fantastic! Il Friûl nol a nuie 
di invidià ae Toscane». 


CARATAR FURLAN 

Di furlan tal film al è ancje il 
caratar di cualchi personag, come 
chel dal pari dal protagonist, un 
om risiervàt e brauròs: «O ai ciràt 
di contà il rapuart jenfri pari e fi, 
cun dutis lis dificoltàts di esprimi 
i sintiments, di fâ viodi l'afiet» e 
conte «come che ai viodût jenfri 

gno pari e gno nono». Par Ruth, che 
e à studiat al Victorian College of 
the Arts in Australie, e che cui siei 
lavòrs e à za ricevàt ricognossiments 
impuartants, e je stade la prime 
volte lavorative chenti. Cemôût ise 
lade? «Chi o ai cjatàt un grum di int 
creative, di grant talent» e rispuint 
«e no dome: chi e je la pussibilitàt 
di lavorà ben, che nancje a Rome. 
Al è dut a puartade di man, zirà al è 
plui facil, la int e colabore e ti jude, 
ti invide a cJase sô. Tal fin setemane 
po si pues lâ ator, magari a Duìn, si 
vîf e si lavore ben, che duc] i romans 
a vuelin tornà a lavorà in Friùl! E 
si mangjie ben: i australians a lavin 
mats pal frico!». Il film al vignarà 
fûr dentri dal 2016: «O organizarìn 
un biel event a Udin» e dîs «o speri 
di presentà ai furlans un film che 
al cjacare di un Friùl vêr, autentic. 
Chel stes Friàl che al è l'unic puest 
là che mi sedi mai sintude a cjase, 
che nancje in Australie». E 


Furlans in Australie: 
chei di cumò 


A tiravin sù cjasis, stradis e 
feradis. A -lavoravia--te industrie 
metalurgjiche, —metalmecaniche, 


eletriche, tai cjamps e tes minieris. A 
jerin i emigrants furlans in Australie 
tal dopovuere, 230mil personis jenfri 
il 1946 e il 1958, stant ai dats dal 
archivi multimediàl de memorie de 
emigrazion regjonàl. E coventave 
lavoranzie par fà cressi la machine 
economiche dal paîs. Ma la Australie 
ise ancjemò tiere di emigrazion pai 
furlans? «Sigàr, vué pe plui part a 
rivin dopo il diplome o la universitàt, 
a àn jenfri i 20 e i 30 agns» e dîs 
Ilaria Gianfagna, 35 agns, di Udin, 
emigrade a Melbourne, 16mil km 
di cjase, li che e à viert insiemi 
cun Stefano Riva, udinés ancje lui, 
“Just Australia” (www.justaustralia. 
it), il prin Infopoint gratuit de citàt, 
specializàt in percors di studi e di 
lavòr. 
GNOVE STRADE 

«Cui che al rive dal Friûl no lu 
fâs par disperazion ma par curiositàt, 
par provà une strade gnove» e dîs 
«chi nol è plui Eldorado, ma il lavòr 
nol mancje e cui che al à voie di fâ, al 
pues vivi e lavorà benon». I mûts par 
lâ a stà là vie a son trê: «Cul vistàt 
“Working Holiday” si pues stà un an 
e, dopo 3 mês di lavér tai cjamps, si 
pues rinovà par un altri an» e sclarìs. 
«Dopo doi agns, o par cui che al à 
plui di 31 agns, al è il “Student Visa” 
che al previòt di iscrivisi a un cors 
e al da la pussibilitàt di lavorà part 
time. E par ultin a son i mistîrs une 
vore cualificats che il guvier al cîr e 
al publiche intune liste: par esempli 
chefs, miedis, inzegnîrs». Mai gnûfs 
emigrants furlans fasino comunitàt 
tra di lôr come che al sucedeve pai 
lôr nonos? «Si cjatìn dispès, o cirìn 
di dàsi une man e di lavorà insiemi 
cuant che o podìn» e rispuint «chi 
o sin lontan di dut e intun contest 
cetant diviers, cJjatàsi nus fà sintî 
un pdc a cjase». E i Fogolàrs? «Par 
dî il vêr chei no, nissun di nô ju 
frecuente». I eè N.G. 

AA.VV.Lacomugne, 
numars 0 + 7 + 25 


— Laurin Zuan Nardin — 


editoriâl furlan 


“Tal 


no mancjin publicazions ator de 


panorame 


leterature furlane o di riflession 
culturâl sul furlan. In cetantis di 
chestis edizions no si fâs fadie a 
intivà poesiis. Une vore plui dificil 
invecit al è cjatâ altris formis di 
scriture, altris produzions leteraris 
là che la lenghe furlane si met a la 
prove par inmagâ cui che al lei, intun 
mont che in gracie di jê al nas e al 
devente...” 

Al jere il Dicembar dal 1997 e 
l’incipit dal editoriâl dal numar 
zero de gnove riviste La Comugne al 
nunziave il principi di une inovazion 
pe nestre lenghe, metint il dêt su 
la plaie: in furlan si cjatave tante 
poesie e pocje o nuie prose. Di culì 
la necessitàt di fà respirà la lenghe, 
di alçâle doprantle par narative, 
senegjaturis, fumuts, drams eœ 
radiodrams, traduzions, intervistis, 
sacs, contis, flabis, storie, geografie 
e vie in devant. 

Une scomesse azardose: varessie 
cjatàts 1 bécs par tignîsi in pîds? 
varessie vàt un bon numar di letors? 
la lenghe saressie stade a la altece? 
e i autors? 

Poben: cumò che o sin intal 2015, 
o vin in man il numar 25 de riviste. 
Che, plui i vot de prime schirie, a 
fasin un totâl di trentetrê numars. 
Al va dit che i prins a vevin une 
consistence une vore plui grande: il 
numar zero al veve cuindis articui, 
il numar vincjecinc al à dome siet. 
Se chest al è un limit, al va dit che 
al è za un piçul miracul di viodile 
ancJemò vive e vivarose. Une riviste 
di leterature furlane no pues mancjà 
a une lenghe che e val vivi e che 
e vûl cressi. La Comugne e à vût 
propi cheste funzion in chescj dibot 
disevot agns e le à davuelte une vore 
ben. 

Une sielte inteligjente e je stade 
ché di dài spazi e impuartance a la 
fotografie. Ogni numar al è imbastît 
su une part scrite e une grafiche e 
lis fotografiis a son simpri stadis 
bielis, simpri di valor artistic, storic, 
naturalistic. Inta chest ultin numar 
a son fotos di pigui nemài di Marco 
Cuoco che i dan un valor zontàt a 
la riviste, parie cui cuadretuts di 
hafaele Serafini. 

Cui che al va cirî il Friûl di une volte, 
la plovisine, il folklor e la nostalgje, 
i] salt, onest e lavorador, nol à di cirî 
di chestis bandis. Culì il nivel de 
lenghe al è une vore alt, i contignàts 
a son problematics, pengs, no metin 
sucar su la realtàt, a metin pevar, a 
sticin domandis, a sbreghin certecis, 
ti oblein a pens su. A fasin il mistîr 
che e à di fâ une riviste serie, ma che, 
se al covente, e je ancje buine di une 
biele ridade. 

Al è dome di auguràsi che e puedi lâ 
in devant. Par altris trentetrè numars 
e po ancjemò altris sessantesîs. Po 
si viodarà. Il 

Lodiac Furlan 


—— Bete di Spere 



































































































































GJAMBAR 


Nassûts jenfri i 22 di 
Jugn e i 22 di Lui 


Segn di Tiere, ancje se un pdc 
bagnade. 


Di dal an sfortunàt: il prin 
di Mai (no si lavore) 


Prime di dut: te astrologjie 
taliane, il “cancro” al è un grang, 

in ché furlane un gjambar. 

Parcè po? La plui grande diference 
jenfri un granç e un gjambar e je che 
il granç al cjamine lant in bande, il 
gjambar par ledròs. 

In struc: i furlans nassîts tal segn 
dal gjambar a son normalmentri plui 
ledròs di chei altris. No propite int 
di clamà par passà une serade legre 
in compagnie. 

Cun di plui, la prime carateristiche 
di duc] i gjambars, furlans e no 
furlans, e je ché di vê intor come un 
scus, une corace che ju fàs deventà 
plui sieràts e difidents viers il mont. 
Duncje, il ggambar furlan al à il scus 
che a àn duc] i furlans, cun parsore 
il scus che a àn duc] i gjambars. 
Par rivà a cjapâ confidence cuntun 
gjambar furlan a vuelin doi trê agns 
(se al è un gjambar particolarmentri 
espansîf), e ancje dopo che tu sés 
deventàt so amì, no sta a maraveAti 
se ogni tant di bot no ti fevele plui. 
Sot dal scus, il gjambar al è par solit 
une persone sensibile e plene di 
pinsîrs, che e resone un grum parsore 
di cualsisei monade. Il gjambar 
furlan no, invezit; lui nol à masse 
pinsîrs: al à une cjase parsore, come 
ducj i crustacis (e je ancje a prove 
di taramot!), e cuant che un furlan 
al à une cjase, o savìn ducj che no i 
covente altri. 

In Friùl a son doi categoriis di 
gjambars: chei di mâr e chei di flum. 
Chei di mâr a son un tic mancul 
sieràts di caratar, ma cun chei di 
flum al ven fàr un altri probleme 
di difidence: stant propit dentri tal 
flum, no san mai cui considerà “di 
ca” e cui “di là” da la aghe. Tal dubi, 
il gjambar di flum al fevele dome cun 
chei che a stan tal mieg come lui. 


Mangjà: Se us invidin a mangjà 
un risot cul pes “tant bon che mai, 
mangjà e murî”, lassait pierdi. 


Salt: Ancje se o cjaminais par 
ledròs, stait atents a dulà che o 
metés 1 pîts. Se no, in plui che 
ledròs, o cjaminarés ancje çuets.i 

I numars de Slovenie 
te cuestion 
de imigrazion. 
Ange Lubiane cuintri 
i acuardis di Bruxelles 


Tjasa Gruden 





Ancje in Slovenie, intal ultin 
periodi, tra i temis al centri de 
atenzion publiche e je la cuistion 
dai imigràts e dai dispatriàts. La 
Comission europeane za a metàt di 
Mai e veve decidàt di introdusi un 
sisteme di cuotis pe redistribuzion 
dai rifugjats e che a fasin domande 
di asîl in Europe. Ogni stàt membri 
de UE al varès purpûr un contribàt 
di 6.000 € par ogni persone acetade. 
Par ce che al tocje i rifugjats 
presints intai cjamps intai paîs 
confinants cun chei al centri di 
crisis politichis e avigniments 
belicòs (par esempli i dispatriàts 
sirians rifugjàts in Jordanie), ae 
Slovenie e jere stade assegnade 
une cuote dal 1,03 par cent, che 
al corispuint a 207 rifugjâts. L'Alt 
Comissariât des Nazions Unidis pai 
Rifugjâts al à racomandât ae UE di 
acetà e di ripartî tra i paîs plui o 


20.000 rifugjaàts. Ae fin 


di Mai a Brussel, par judà i stàts 


mancul 


membris interessàts di un aflùs 
improvîs di migrants, e je stade 
presentade ancje une propueste 
pe redistribuzion, in dute la UE, di 
40 mil sirians e eritreus in cercje 
di asîl che si son rifugjats in Italie 
e in Grecie. Intal decidi cemît 
redistribuîju, si à tignût cont dal 
numar dai abitants, de situazion 
economiche dai paîs singui (PIL 
e tas di disocupazion) e dal numar 
di rifugjàts za acetàts intai agns di 
prime. Su cheste base, la Slovenie 
e à otignît une cuote de 1,24 par 
cent, che al significhe 297 personis 
tra chés rifugjadis cumò in Italie e 
198 tra chés rifugjadis in Grecie. 

In total, duncje, la Slovenie e varès 
di acetà 702 rifugjàts (suntun totàl 
di plui o mancul 60 mil). Al va 


zontàt, a titul di esempli, che l'an 


passat la UE e veve regjistràt plui 
di 600.000 domandadis di asîl, che 
di lôr a son stadis acetadis 186.665. 
Miro 


comentant il sisteme des cuotis, al 


= 
— 


prin ministri Cerar, 
à di subite declarât che la Slovenie 
e vûl jessi solidarie intal frontà il 
probleme dai migrants, ma che e vûl 
cautele e al covente tignî cont des 
carateristichis di integrazion dal 
paîs e garantî un adeguât nivel di 
sigurece interne. 

La discussion su la cuistion dai 
rifugjàts in parlament e je invezit 
ore presint in cors. Il partît dai 


SDS (che 


e je une formazion politiche di 


democratics slovens 
centri diestre) al à presentât une 
interogazion cjatant pericui di 
terorisim e di sigurece interne, 
sotlineant intal document presentât 
in parlament che il stât islamic al 
veve declarât che tra i dispatriâts a 
saressin ancje combatents de Isis, 
che il lôr compit rincipâl al sarès 
chel di compî atentâts teroristics in 
ducj i stâts membris. 

intant, al vertig dai ministris dai 
internis de UE a Lussemburc, là 
che si è discutàt dal sisteme des 
cuotis pe ripartizion dai rifugjàts, 
il ministri sloven Vesna Györkös 
Žnidar al à declarAt che la Slovenie, 
pûr ancjemò cence vê definît in 
parlament une proprie posizion 
uficiâl, no è dacuardi cun ce che al 
è stat decidàt in Mai a Brussel. La 
Györkös Žnidar e à sotlineAt che la 
solidarietàt e à di jessi volontarie 
e no imponude, e che a àn di 
jessi cjapadis in considerazion lis 
pussibilitàts e specificitàt dai stàts, e 
ancje la cuistion de sigurece. Secont 
il guvier sloven chesc] aspiets, cussì 
come il pericul di imigrazion par vie 
de posizion gjeostrategiche, no van 
gran trascuràts. La Slovenie e jentre 
cussì intal grup di stàts membris che 
a volaressin une solidarietàt basade 
su la volontarietàt e duncje su la 
libare sielte dai paîs singui. Su lis 


sôs stessis posizions a son anc]je 


kepubliche Ceche, 


Lituanie, Polonie, Spagne, Ongjarie, 


Slovachie, 


Romanie, Bulgarie e Cravuazie. 

Par ce che al tocje la opinion 
publiche, al va citàt un scandai fat al 
principi di Jugn pal cuotidian sloven 
Delo. Cuasi il 70% dai intervistàts 
si è dimostràt favorevul a acetà e a 
sostignî i dispatriàts che a vegnin de 
Afriche. Dome un cuart si è oponàt 
ae lôr rivade. Cuasi la metàt dai 
intervistàts al à declaràt di aprovà 
il sisteme di cuotis pe ripartizion 
dai rifugjàts inte Union europeane; 
i contraris a son plui o mancul un 
tierc. Al va però sotlineat che al 
moment dal scandai si fevelave dal 
acet in Slovenie di dome cirche 200 


rifugjats. Il 

No son dome Grecie 
e confins. Il NPLD 
al propon une 
“road map” pes 
lenghis e pai dirits 


Marco Stolfo 

La crisi de Grecie e chê che le 
clamin «emergjence imigrazion». 
A son zaromai un pôcs di mês che 
di ogni bande si sint e si lei che a 
son chescj i problemis de Europe. 
Però, plui che clamàju problemis, 
si varès di calcolàju tant che la 
manifestazion di un malstà inmò 
plui profont che al tocje la Europe 
e la costruzion de sô (dis)Union. 


Elezions in Spagne: 
avancade de 
campe, cualchi bon 
segno pai partits 
nazionalitaris 


‘0000000000000 00000000000000 


Lis elezions aministrativis in Spagne 
si son tignudis ai 24 di Mai e i gjornài 
a an zà sotolineàt la dificoltàt che e à 
vt de drete spagnole e la avangade 
de campe di Podemos. Ve ca une 
analisi plui complete che cjape 
dentri ancje i partîts autonomisc]. 
Lis consultazions a àn interessàt 
ancje 1 Parlaments des comunitàts 
autonomis dal Paîs Valenzian, des 
Balears, de Navare e des Asturiis. 

Intal Paîs Valenzian il PP (Partido 
Popular, il centri-drete spagnàl e 
“spagnolist”, ndr) al reste il partît 
plui votàt, ma al piert la maiorance 
assolude passant di 55 a 31 deputàts. 
I socialiscj invezit a son passâts di 
33 a 23 parlamentàrs. Cuntun grues 
salt indenant, al tierg puest si placin 
i nazionalitaris di Compromís cun 
19 elets. Lis listis di Ciudadanos 
e Podemos/Podem a àn otignût 13 
deputàts parom. 

Ancje tes isulis Baleàrs il PP e à 
pierdît la maiorance assolude colant 
di 35 a 20 elets. I socialisc]j a àn 
invezit mantignît i lôr 14 deputàts. 
Podemos al è deventàt il tierc partît 
des isulis cun 10 deputâts, intant che 
i nazionalitaris di Més per Mallorca 


a àn otignàt 6 parlamentàrs che si à 


Cun di fat, di une bande il brag 
di fier in cont di debit e austeritàt 
Font 
monetari internazional e guvier gréc 


tra Comission europeane, 


— che al moment di là in stampe no 
savìn ancjemò se e cemût che al 
rivarà a une conclusion — e di ché 
altre l'egoisim dai singui Stàts che 
a sierin confins e a tirin sù mûrs par 
fâi cuintri ai imigràts e ai dispatriàts 
a palesin a fuart la mancjance de 
Europe, di ché Europe fondade 
su democrazie e solidarietàt che 
e coventave za te prime part dal 
Nûfcent e che si à scomengàt a fale 
sù dopo de fin de Seconde vuere 
mondial. 

E je une mancjance che e diven 
de stesse integrazion europeane, là 
che i StAts, la economie e la finance 
a àn zuiat in chel istès sei tant che 
protagonisc]j e motòrs che tant che 
ostacui e frens, che e conferme 
ancJemò di plui cetant che e covente 
a ducj une Europe pardabon unide 
e pardabon plural, là che a àn di 
vê plui valôr i dirits, lis personis, 
i teritoris, la citadinance ative e la 
partecipazion e mancul i podês, i 
interès e i vuadagns di pôcs di lôr. 

In chest senari e cjape sù une 
cierte rilevance, cundut che no 
à nissune fuarce vincolante, la 
risoluzion in cont de paritât di 
gjenar fate buine dal Parlament 
european ai 9 di Jugn che e cjale 
in muse la realtât complesse des 


di zontâur i 3 di Més per Minorca. 
Chei altris 6 puescj a disposizion a 
son lâts dividûts tra partîts plui piçui 
(3 elets pai regjonaliscj da El PI; 2 
par Ciudadanos; e 1 par Gent per 
Formentera). 

Un guvier des diestris al sarà 
dificil di ripeti ancje in Navare dal 
moment che i regjonaliscj] de UPN a 
àn otignût 15 deputàts e i spagnolisc] 
dal PP a pene 2. A cressin i partîts 
nazionaliscj e nazionalitaris bascs 
cui 9 elets di Geroa Bai e i 8 di EH 
Bildu. Podemos e Socialiscj a àn 7 
elets ognidun e Izquierda - Ezkerra 
e cjape doi parlamentàars. 

Ancje intes Asturiis la diestre no à 
plui la maiorance cul PP che al va jù 
a 11 deputàts e Foro Asturias che a 
‘nd cjape 3, compagn di Ciudadanos. 
I socialiscj a àn invezit 14 elets, 
Podemos 9 e IU-IX 5: avonde, se 
e fos la volontàt, par meti sù une 
coalizion di guvier di centri campe. 
E eè Internazionalistari/LPdF 


Dentri dal an il prin 
procès in lenghe 
basche 


Al va indenant il program Auzia 
Euskaraz che al à ché di rivà a di 
un procès judiziari che al puedi 
davuelzisi di plante fàr in lenghe 
basche, di cuant che si presente la 
denuncie a cuant che e ven dade 


for la sentence. Tai prins mês dal 

personis e des fameis inte Europe 
dal tierg mileni. 

A proposit di Europe e di dirits — e 
in particolàr di dirits linguistics — 
cualchisetemaneinda@ril president 
francês François Hollande al à 
tornât a fevelâ de sô volontât in cont 
de ratifiche de Cjarte europeane des 
lenghis regjonâls o minoritariis. De 
Corsiche ae Bretagne e de Alsazie 
ae Ocitane la gnove e je stade 
cjapade sù cun interès e atenzion, 
ma ancjemò di plui cun cautele e 
cun suspiet. Une solecitazion par 
che lis istituzions francesis e chés 
talianis a rivin pardabon ae ratifiche 
de Cjarte dal Consei de Europe 
(CdE) e je rivade ancje de bande 
de Assemblee gjeneràl dal NPDL, 
la Rét pe promozion de diversitàt 
linguistiche, che si à dade adun a 
Helsinki dai 11 ai 13 di Jugn. In 
ché ocasion, dongje dal rinovament 
dai siei vertigs istituzionài, cu la 
elezion ae presidence dal basc 
Patxi Baztarrika, il Network al à 
tornàt a bati su la necessitàt che 
lis istituzions continentàls si visin 
che plurilinguisim e tutele des 
minorancis a son une risorse e un 
obietîf de Europe e che si movin 
propit in reson di chel cuntune azion 
strategjiche, lant daûr di ché “Road 
Map 2020” che il NPDL al è daîr 
a meti adun cun ché di presentàle 
ae UE e al CdE dentri de Sierade 
di chest an. Il 


progjet si à proviodît a voltà par 
euskara la normative di fonde a partî 
dal codig civîl e di chel penàl, ma 
si à ancje indotàt i uficis judiziaris 
di sistemis automatics di traduzion 


be 


assistude e si à svilupàt cors in 
rêt sul lengag setoriàl. Cun di plui 
si à tacât a formà intes diviersis 
circoscrizions judiziariis dai grups 
bilengài che a puedin lavorà adun 
par rivà al obietîf che si proponisi, 
a tacà di chés localitàts là che la 
lenghe e Je plui fuarte tant che 
Tolosa e Gernika. Tai prossims mês si 
inviaran campagnis su lis rêts sociâls 
par sensibilizâ ancje i citadins e par 
stiçâju a pretindi un percors judiziari 
dut par euskara. Il responsabil dal 
progjet, Xabier Balerdi, nol plate lis 
dificoltâts de iniziative, ma si declare 
sigûr che dentri de fin di chest an si 
varès za di podê viodi il prin procès 
dut in lenghe basche. (firme) di 
Internazionalitari 

Da questi dati emerge che il 34% 
dei ragazzi parla friulano; il 45% non 
lo parla, ma lo capisce e il 21% non 
lo capisce e non lo parla. 

Più di metà campione, (51%), 
dichiara di voler utilizzare nella 
propria attività professionale futura 
la lingua del territorio per favorire 
e rafforzare la comunicazione 


interpersonale e anche come 


strumento di marketing e di 
fidelizzazione del cliente; il 3% è 
ancora indeciso e il 46% per ora 
dichiara di non essere interessato. Il 


e Internazionalistari/LPdF 

IL SORELI, LA ATMOSFERE, 
LA NATURE 

Il soreli al sflandore alt tal cîl 
setentrionàl, ma dì dopo dì al tache 
a la jù e a scurtà lis zornadis. I 
paisacs e i cuadris de nature a son 
i plui vivaròs e madîrs, dispès 
sometàts al grant cJalt e al scJafoiag; 
i animi a stan tal ripàr des frasc]is 
e de ombrene, cemît che al tache a 
fa ancje l’om pe polse dal Istàt des 
voris prime des vendemis. De metàt 
dal mês al pues fasi sintî il sec, che 
la tradizion meteorologjiche furlane 
lu slargje par po sù po jù un més, fin 
ae mett di Avost. Par so cont, cu la 
jentrade dal segn zodiacal dal Leon 
e par dute la sô durade (23.VII-22. 
VIII) si à il timp de Canicule, event 
meteorologjic  pericolòs e nefast, 
secont la tradizion, pes coltivazions, 
la nature (tiere, aghis, semencis, 
ferments, vin e v.i.), i animài e l’om. 
VORIS DAL CICLI AGRARI 

Si finìs la seseladure dal forment 
e ancje la batidure. Il contadin al 
pues alore polsà sot de ombrene 
des piergulis biel che il soreli de 
Canicule al fâs madurî pomis, ue e 
panolis. Il cjaldon al fâs sintî i siei 
efiets su lis coltivazions e se la stagjon 
si presente une vore sute al covente 
proviodi, di buinore e sot sere, o ben 
lontan des oris plui cjaldis, a molà 
aghe tes jechis, miòr se cun aghe za 
cjapade su in vasc]jis e cistiernis di 
pueste. Il contadin, che mai al polse 
dal dut, al pues tacà cul displantà 
Jerbatis o barascjam che a impedissin 
la penetrazion dai rais dal soreli 
su lis pomis e duncje 'ndi podarès 
ralentà la madurazion; al controle il 
riprodusisi di foncs e mufis dapît des 
plantis, alvaindevantaprotezi lis vîts 
cun periodichis sborfadis di sulfàt di 
ram. Tai zardins si fàs la cerpidure 
dai rosàrs rampighins, si cimin lis 
rosis, si regolin i tapéts di jerbe e lis 
cisis cun arbusc] e rosis. Tai orts lis 
feminis a semenin cucins, cesarons, 
fasùi, vuainis, salate, latuiis, lidrics, 
rucule, valariane, ravanei e fenoi. E 

AL AUTOR 


Gjavât far di “Il grant lunari dal 
Friùl. Sants, fiestis e tradizions dal 
cicli dal an” (Pasian di Pràt, 2012): 
o ringraziìn l'autòr pe disponibilitàt e 
pe colaborazion Il *® Redazion 





LA PATRIE DAL FRIÙL 


| FERA IL FERÀL | 


LA LENGHE DAL CÙ 


pre Antoni Beline 


2) 
INGGSTE DI_e 


aa ee e 


Cjapant spont de resinte ricercje socio 
linguistiche sul ûs de lenghe furlane 
(viòt pagjine 4 e 5), us presentìn une 
riflession di pre Toni su la lenghe, sul 
parcè doprâle e cemùt che frontin la 


cuistion i furlans. 
LA LENGHE DAL CUR 


Za cualchi an, mi cjatavi venti sù 
pal Süd Tirol te abazie benedetine 
di Muri-Gries. Une dì al è rivàt un 
amì e mi à prelevat par là a cJatà il 
plevan di Altenburg. Un predi in etàt 
e gras come un dindi, forsit masse 
fisuròs par une borgade ninine ma 
minude. Dopo di vénus mostrade la 
sô biele glesie baroche fodrade di 
sants indoràts e serens, nus à fats 
jentrâ intal tinel e nus à puartât fûr 
il plui bon salam, il plui bon formadi 
e il plui bon vin che al veve. Une 
ospitalitât uniche. 

«LA MÊ ANIME» Jessint di cocje 
todescje ma citadin talian, se no nol 
varès podît fa il plevan, al fevelave 
regolarmentri par todesc e jo, dal 
moment che no capivi bocJade, mi 
aprofitavi de taule. A un cert pont, 
i ài dit ridugant: “Herr Pfarrer, e 
je umore che o soi chi a pocà jù 
come un purcit cence capî nuile. 
No podaressial ogni tant lassàsi 
sbrissà cualchi peraule di talian 
par che o puedi partecipà ancje jo 
ai vuestris resonaments cussì alts?”. 
Mi à rispuindît cun calme serafiche: 
“Mein lieber Freund, ti ài vierte la 
puarte, ti ài dt di mangjà e di bevi. 
Volaressistu che ti des ancje la mê 
anime?”, 

Peraulis tremendis e santis, che sul 
moment mi àn uso mortificàt ma 
che mi àn fat pensà tant e soredut 
mi àn obleat a lâ a font sul discors 
de lenghe, de culture, de ospitalitàt, 
de anime. E dentri di me si è fate la 
lûs, ché lûs che mi permet di viodi 
clàr e di frontà lis incomprensions, 
l’ignorance e la prepotence di tancj 
di lôr che a continuin a ecuivocA, a fâ 
dut un messedot fra lenghe e culture, 
fra lenghe e dialet, fra lenghe uficiàl 
e lenghe di cJase, fra picule e grande 
patrie, là che la pigule e je la vere e 
duncje grande e la grande e je false e 
duncje pigule. Il biel, o il tragjic, al è 


che chesc] discors o cavariaments no 





ju tirin fûr i “talians”, i foresc], che a 
varessin almancul une ponte di reson 
o di tornecont, ma ju fasin i furlans. 
E fra i furlans, i inteletuài, i studiàts, 
chei che a varessin di jessi, pal fat 
che a àn studiàt e che a son paiâts par 
chel, i luminrs, lis guidis, i vôi e lis 
orelis e la bocje de int, cjapade di mil 
fastidis e ricatade in mil manieris. 

IMERCENARIS_ No pues pretindi 
discors di lenghe e di filologjie de 
bande di mé mari, intrigade al ultin 
fin a tirà sù sîs fîs te miserie plui 
nere, ma dal plevan, dal mestri, dal 
miedi, dal artist sì. E a son stàts 
propit lôr, cun cualchi rarissime 
ecezion, i cjavai di Troie, i traditòrs, 
i mercenaris, chei che a àn svendude 
la nestre lenghe e culture e si son 
butâts a mul cul prepotent di turni. 
Se il Friûl al mûr come lenghe e 
al deperìs come culture, la colpe 
no le à la int ignorante e nancje la 
zoventàt distrate e cence interès, ma 
i studiâts, di ogni ideologjie politiche 
o partitiche e di ogni struture. 


chê 


che e à vût plui pôre des menacis e 


Comprendude glesiastiche, 
dai ricats di Mussolini prime e dai 
democristians dopo che no dal judizi 
trement di Diu e di chel no mancul 
impietòs de storie. Parcè che copant 
la lenghe, a àn copade l’anime dal 
lôr popul e il Vanzeli nus dîs di no vê 
pôre di chei che a copin il cuarp ma di 
chei che a copin l’anime (Mt 10,28). 
Copant l’anime di un popul, la sô 
dignitàt, la sô identitàt, la sô unicitàt, 
si ridàs il popul stes a paiasso o a 
pipinot o a mus, di dopralu fin che 
al bute e po di butàlu di bande come 
un limon strigàt. Copant l'anime, il 
popul nol è plui popul, lom nol è 
plui om ma sclâf, toc di un ingranagjo 
infernal. E il dut al scomence no cul 
sierà la glesie o la scuele ma cul copà 
la lenghe, spieli e barcon da l’anime. 
JESSI SE STES E VONDE_ La 
lenghe e pant un mit di pensa, di 
resonà, di vivi. E Je l’espression di 
dute la vite di un popul di cumò e di 
une volte. Come che di fat e esist une 
ereditàt fisiche e psicologjiche che 
si trasmet di ete in ete, cussì e esist 
une particolaritàt etniche univoche, 
risultàt di agnoruns di liendis bielis 
e brutis, che si incroste aduès dal 


popul e lu fâs furlan, talian, todesc e 


vie. No si fâs discors di lenghe, ma 
di filusumie spiritual di dut un popul 
e naturalmentri, par esprimi cheste 
filosofie, e je indispensabil, ancje 
se no suficient, la lenghe. Doprant 
un’altre lenghe e un altri lengag, 
la int si sint fàr dal so jessi, come 
disviestude o mudade cu la robe di 
chei altris, dislidrisade, gjavade dal 
so ambient esistenzial, sparnigade 
framieg dai popui, sedi il talian, sedi 
il todesc, sedi il francés o la lenghe 
dal borc-global, 


No si trate di cjampanilisim o di 


l’anglo-merecan. 


rivincitis su altris lengags: si trate 
di jessi se stes e vonde e chest al è 
un dirit che no lu concét ni il guviér 
ni i partîts ni la glesie. Al è un dirit 
di nature. Parcè che la lenghe e je 
pal popul ce che e je l’aghe pal pes. 
Gjavant l’aghe al mûr; gambiant 
l’aghe al gambie savòr. 


IL RIBALTON_ La int furlane 


w 


par secui e à vivût inte sô aghe, 
aghe furlane e aghe cristiane, fin 
che al è rivât il ribalton economic, 
sociologjic, struturâl, tecnologjic. 
Un fat positîf, che al à permetût 
ancje al nestri popul di fâ chel salt 
di cualitât che lu faseve jessî di une 
puaretât e di une sotanance croniche. 
Vê une palanche e une comoditât nol 
è un delit. Mancjarès! Duncje no 
maludìs i timps di bondance, ancje 
se relative, parcè che a àn fat colà i 
valôrs. O dîs che il progrès, tal sens 
di “lâ indenant”, al à di interessâ 
dute la persone e no dome une part. 
Al à di stà miòr il stomi ma ancje il 
cjâf e il cûr. Si à di cori, di cognossi, 
di vê plui relazions, plui esperiencis 
ma in ducj i setôrs, tacant dai plui 
vitâi, che a son chei de culture e 
dal spirt. Un popul cence culture (o 
feveli di culture sô) e cence anime al 
è un popul puar, ancje se al à bêçs. 

FÂ I CONTS_ O pensi che al sedi 
rivât il moment di fermâsi a fâ cuatri 
conts, a viodi se par disgracie, par 
disdete, par masse premure o par fâ 
puest a tante robe che no coventave, o 
vin butât vie ce che plui al coventave: 
la nestre identitât, il nestri patrimoni 
di culture, di sapience, di musiche, 
di filosofie, di tradizions, di peraulis, 
di storiis, di passions e di vitis. O vin 
butât vie ce che no varessin mai vit di 
butà vie e purtop chei che a vevin di 
judAnus a sielzi, a vevin fat ancje lôr, 
prin di nò e cun plui responsabilitàt 
di nô, la stesse falope. 

Si à fevelaàt di lenghe come spieli 
da l’anime. Cualchidun le clame 
ancje mari-lenghe o lenghe de mari. 
Personalmentri o preferìs clamAle 
la lenghe dal cûr, ché che si dopre 
par dî lis robis plui grandis e santis 
e unichis, chés che si disin dome a 
Diu e tai moments plui alts e critics 
de vite. Un popul che al rinuncie a 
la lenghe dal cûr al à finît di vivi. E 
nô o sin su cheste strade. Il 


Il Dono, setembar 2000 


LUI 2015 


Messe 
di Aquilee 


Christian Romanini 





Ancje chest an nol mancjarà di 


jemplâ la Glesie Mari di Aquilee il 
cjant dai Sants Ermacure e Fortunàt, 
patrons dal Friàl, pe messe che 
Glesie Furlane (www.facebook.com/ 
elesiefurlane),laassociaziondipredis 
e laics, e celebre ogni an par furlan. 
L'apontament al è pai 19 di Lui 
aes 6 sore sere. Tignît di voli ancje 
il nestri sît (www.lapatriedalfriul.org) 
e la nestre pagjine Facebook li che 
o comunicarìn i particolàrs (i vescui 
invezit le varan celebrade ai 12 di 
Lui a buinore). 

Partecipà ogni an a Aquilee nol 
è dome un impuartant apontament 
liturgjic, ma al è vignî a zontà un “got 
di vueli” ae lum de nestre identitàt. 

Se plui voltis si à fevelât di un imni 
nazionàl furlan che inmò al mancje, 
no puedin lassà indiferentis lis 
peraulisdal Cjant dai Sants Ermacure 
e Fortunât, che intun passaç al dîs 
“Chi l'om furlan e chel da la Slovenie, 
e il todesc a cirin amicizie e, tant 
diviers, a cjatin une patrie, che e à 
tai martars dute la sô fuarce...”. Un 
messac di pâs e fradilance che tal 
Continent Vieri al viòt il Friùl tant 
che il cor di ché Europe dai popui 
che o bramìn, ma che magari cussì 
no e reste inmò un sium di realizà 
ad implen. Vie pe messe e di fat a 
son previodudis ancje lis leturis par 
sloven e todesc. 


n= RR 
IL CJANT DAI SANTS 


ERMACURE E FORTUNAT 


SÙ, FAITI DONGJE, INT DI SANT ERMACURE, 
AL TO PASTOR E A FORTUNAT RIVOLZITI, 
AI TESTEMONIS, CHE TU SÀS IN GLORIE, 

PARCÈ CHE PE LÔR FEDE A ÀN DAT LA VITE. 


ACHÌ PASSARIN, COME VINT IN FURIE, 
POPUI RUVIEI DI BRAME E DI TRISTERIE, 
MA TU ÀS VIODÙT TE DÌ DE GRAN' MISERIE, 
IL SEGNO CHE IL SIGNÒR NO TI BANDONE. 


GJOLT, AQUILEE, DIU TI DA LA GLORIE, 
CHE, FRUCONATS I MÙRS DE TÒ SUPIERBIE, 
CENCE DES ARMIS CJANTIS TU VITORIE 
PAI TIEI NEMÎS CLAMATS A JESSI FRADIS! 


CHI L'OM FURLAN E CHEL DA LA SLOVENIE 
E IL TODESC A CIRIN AMICIZIE 
E, TANT DIVIERS, A CJATIN UNE PATRIE, 
CHE E À TAI MARTARS DUTE LA SÒ FUARCE. 


CHI LA SEMENCE DE FURLANE GLESIE, 
DI REDENZION E PUARTAVE LIS PRIMIZIIS 
E TAL MARTIRI SI VIESTÌ DI GLORIE, 
SFIDANT A MUART LA PREPOTENCE UMANE. 


LAUDÀT IDIU, TRINITÀT SANTISSIME, 
PARI, CUL FI, A PÂR CUL UNIC SPIRITU, 
CHE AL SIELC I DEBUI, CUN DISSEN DI GRACIE, 
PAR PALESÀ TAL MONT LA SÒ POTENCE. AMEN. 


LUI 2015 





Pre Meni Zannier ** 


al presente la sô ultime 
opare leterarie e cun ché 
nol mole di stica i furlans 


sul 


cantin de autonomie 


Laurin Zuan Nardin 





MENI ZANNIER INTUN DISSEN 
DI DREE VENIER 


Cuntun incuintri in Provincie di 
Udin, e je stade presentade la ultime 
opare di pre Meni Zannier, di seguit 
la nestre recension dal libri. Vie pe 
cunvigne i è stade consegnade la 
Medaie di Arint de Provincie di Udin 
pai siei merits. «Un omag dovàt» lu 
à definît il president dal Ent Pieri 
Fontanini. Pre Zannier nol è dome 
un grant poete (al fo ancje candidàt al 
Nobel pe leterature), ma uninteletuAl 
furlanist ferbint: tai ultimps timps 
al è stat fra i prins firmataris dal 
apel pal referendum pe costituzion 
des dôs provinciis autonomis Friàl 
e Triest (che o fevelìn a pagjine 3) 
e vie pal incuintri in Provincie al à 
marcade ancje la sô contrarietàt ae 
riforme des autonomiis locâls che e 
scancele lis provinciis par creà lis 
Uti. (Redazion) 
ne > K 
Domenico Zannier, Cjavei di lûs, 


capelli di luce, Tavagnà 2015 


“Un popul al è un Popul, se cu$sient 
/ dal so presint, dal timp, lat e futùr, 
/ se vîf ricuart di Fede e di persones / 
che j àn rindût onôr e fat civîl, / s’al à 
une lenghe sô par contà l’anime, / sal 
sa disvoluc” âsi cun voluc' / ni pierdi 
mai misure d'intelet. / Plui che popul 


al è, se il cjâf nol plèe” 


Al è l’incipit de ultime fadie di 
Domeni Zannier, il poete furlan 
salacor plui prolific. Che al complete 
chest so cjapiel cun sîs viers in latin 
che i dan un ton di solenitàt ae opare 
e a preparin il letòr a ce che lu spiete. 

In efiets, pre Meni al à insiorade 
la leteradure furlane di poemis, di 
oparis epichis narativis, di drams, 
tragjediis, romangs, lirichis. Al à 
insumis tocjàt duc] i gjenars leteraris 
che a une lenghe i coventin par sei 


une vere lenghe. 


Ancje chescj Cjavei di lûs no 
schergin. Si trate di scuasi dodis mil 
viers undisnaris (tant par dî, la Divine 
Comedie di Dant e rive a cirche 
cutuardis mil), dividàts in dodis 
cernetis, ognidune nomenade cul 
non di une piere preziose (diamants, 
rubins, turchés, smeralts, zafîrs, 
labastris, ametistis, Jadis, ambris, 
coral, aghitis, opàl). 

Alven fûrun libri di passe cinccent 
paginis, dutis di poesie, far che 
cuatri di riflessions introdutivis e dôs 
di normis di leture e di grafie (l’autòr 
nol dopre la grafie normalizade, 
che di jê al à une opinion pluitost 
negative). 

Dôs robis a dan tal voli dal letòr: la 
facilitàt dal viers, che al cor vie sigàr 
cence fature e che altocje la perfezion 
metriche e prosodiche. E po, la fede 
profonde di pre Meni, che si palese 
inogni pagine, sclete, rampide, vive. 
“O soi našsût par chest: par vivi e 
scrivi, / ma prime par amâ, pensâ, 
cognossi, / e, ancjemò prin, par Jessi 
fi di Diu” (p. 34). Tré viers che a disin 
dut su la personalitàt di chest predi 
scritòr o, se o vês mior, scritòr predi. 

No mancjin però notis polemichis: 
cuintri la modernitàt, il divorzi, 
l’abort, fintremai cuintri i judigs e i 
centris sociài. Ma no mancjin nancje 
moments di abandon ae bielece 
incatesimade de nature e dal Fridl, 
di esaltazion di grancj talians tant 
che Dante, Manzoni, D’Annunzio, 
Pascoli, Sant Tomas, Rosmini, 


Rafaello, 


Colombo, Galileo, Sant Francesc, 


Michelangelo, Tiziano, 
Sante Clare... 

Ni a mancjn moments di comozion 
autentiche intal ricuart dai amîs che 
no son plui (s6 mari, Pieri Santon, 
Galliano Zof, il vescul Battisti). 

“Tu puedis crodi o no, ma no si rît 


/ di un’anime ch’e brame un Infinît” 


(p. 121). E 


È LA SGRIFE 
DETULIS INZORNADIS 


«Cui sudôrs de furlanie vin, polente e 


ligrie!»... A Triest. 





LA PATRIE DAL FRIÙL 


no smenteasi 
dal Nepal 


— Redazion — 





Cul taramot dal 1976 i furlans a 


àn scrit "Il Friûl al ringrazie e nol 
dismentee". Cul taramot dal Nepal 
al è tornat il moment di dimostrà 
inmò une volte la solidarietàt dal 
Friûl pe int che e sta passant chei 
stes moments oribii. Noaltris no si 
dismenteìn di solidarietàt ricevude 
cuasi 40 agns indadr. 

Cheste grande tragjedie e sta lant 
for dai titui dai gjornài, ma la 
emergjence no je finide e coventaran 
tancj agns par comedà chel che al 
è stat crevat di chel “orcolat”. Par 
chest ancje chest més us segnalìn 
une associazion furlane 


“Friuli Mandi Nepal 


Namasté onlus”, 
che e lavore in Nepal cun progjets 
dedicats in particolar par garantî 
la scolarizazion dai fruts. I progjets 
dai 


volontaris furlans de associazion, 


a son seguîts diretamentri 
che e van sul làc a viodi cemàt che 
son impleâts. 

Par fà une donazion, si pues fàle 
li dal cont corint postal 86120466 
intestàt a “Friuli Mandi Nepal 
“terremoto 


Namastè”. La causal 


Nepal”. 

Par ogni informazion lait sul lôr sît: 
www.mandinamaste.net 
ancje un piçul segnâl al pues dà une 
grande man. ll 


Fermino Campagna, 
un grant om 
di culture 


Ai 17 di Jugn nus à lassats Elci 
Fermino Campagna, un grant 
om di culture furlane. Di lui no 
vês let oparis leterartis: “il siôr 
Campagna” al jere titolàr de dite 
serigrafiche SELCA di Basilian. 

Duncje ché culture furlane 
fate di lavor, e di fevelà la 
lenghe simpri ancje te ativitàt, 
di tignî al Friûl, de solidarietàt, 
ven a stai dà une man a cui che 
i coventave. No rivìn a visàsi 
dutis chés voltis che o vin vàt 
di fâ bandieris dal Friûl, maiutis 


o cJapieluts cun scritis 


furlanis... ae fin no nus faseve 
paià: “al è pe Patrie, no stait a 
bacila!”, nus diseve. 

Dute la Redazion da La Patrie 
dal Friàl e dute la nestre Clape 
di culture e je dongje ae sô 
femine Silvana, aes flis Sindhu, 
Bindu, Indu, Manju, Renju cun 
Jerry, Roger, Enrico e Massimo. 
Cungjò, Fermino. 


+ + 
SA SA 





La pagjine Facebook de 
Patrie al è un imprest 
par difondi il gjornal, 
ma ancje par viodi ce che 
al baline ator par chest 
social network. 


| Musis di...Facebook 2 


BUFULIS SUL MUSELIBRI: 
IL SCANDUL 
DE SCANCELAZION 
DE PAGJINE FRIUL 
DA LA ENCICLOPEDIE 
WIKIPEDIA FINÎT 
IN NUIE 


—— Dree Venier 





Il mês stat, ae fin di Mai, intant che 
o jerin in stampe, su Wikipedia, la 
enciclopedie partecipade in internet, 
si sierave une cuistion che e veve 
fat scaturî plui di un furlan ator pai 
"social" e cualchi sît on line. Cumò 
us contìn cemft che e je finide. 

Ce jerial sucedàt? Un aministradòr 
di Wikipedia al veve proponît la 
scancelazion de pagjine "Friuli" 
da la enciclopedie, par vie che tes 
informazions contignudis la plui part 
e jere su la regjon politiche Friuli- 
Venezia Giulia e duncje no justis, 
jessint il Friûl une regjon storiche 
e no politiche (almancul fin cumò). 
La critiche e veve mani, al plui 
l'aministradòr al podeve fa saltà far 
la cuistion in maniere divierse e no 
proponintlascancelazion, manoljere 
nuie di dramatic. Viodît l'anunzi de 
procedure di scancelazion, in tanc] 
si son metàts a sberlà come se al fos 
stàt un atac al Friûl e un pericul: 
«"Friuli"rischiaseriamente di essere 
cancellato da Wikipedia», al à titolàt 
cualchidun. Pecjàt che al jere clàr 
che si tratave plui di une propueste 
"tecniche", e che se si cognossin un 
tic lis proceduris di Wikipedia si sa 


b3 


che e à i anticuarps par fâi cuintri 


a cualchi aministradôr "creatîf". 
Wikipedia, fate cui contribàts dai 
letôrs, e je une robe serie e ben fate: 
une statistiche di timp fa e diseve 
che e à mancul eròrs de Enciclopedie 
Britaniche (un model par ducj). Par 
esempli, e je tant serie che la vôs 
"Friuli-Venezia Giulia" le scrîf come 
che e dîs la Costituzion, cul tratut, e 
nissune discussion e à podût cambià 
la definizion, jessint impecabile. 

E cussì, ancje pe vôs "Friuli" la 
enciclopedie si è mostrade serie e 
dut al è finît in nuie, sclopàt tant 
che une bufule: la pagjine e je stade 
modificade cun tescj che a fasin 
riferiment al Friûl regjon storiche e 
no je stade scancelade. Nus displàs 
notà che in tancj furlans a vedin 
sberlàt e vaît par nuie, cence là a 
viodi cuale che e jere la cuistion. 


che 


cuant che si viòt che ju fasin altris 


Compuartaments par solit 
si critichin. Cun di plui, chei che a 
vevin tant agjitât il pericul, po dopo 
no àn procuràt di informà di cemàt 


che e jere finide. E 

('Minorancis che contin: i 
Curds a blochin Erdogan in 
Turchie. Cui sono e cui isal il 
lor gnûf leader' di pagj. I) 


popolazion, a àn mancul tutelis tant 
che minorance. 

Demirtas al jentre in politiche 
intal 2007 intal partît DTP, sieràt 
doi agns plui tart dal guvier cu la 
acuse di jessi sostignidòr dal PKK 
(Partît dai Lavoradòrs), moviment 
politic clandestin armât. Dopo al 
jentre tal BDP (Partît de Pâs e 
Democrazie). Intal 2010 cuant che 
al è in parlament tes filis dal BDP, al 
ven condanât a 10 mês di preson par 
vê dit che si veve di dialogâ cul PKK 
e par vê definît in parlament il lôr 
leader Abdullah Öcalan “siôr”, robe 
che e je stade considerade une ofese. 
La condane no je stade scontade par 
vie de imunitât parlamentâr. 

Intal 2011 al promòfune campagne 
di disubidience civîl cul obietff di dài 
vOsaesrichiestisdiistruzioninlenghe 
curde, la modifiche de lec eletoràl e 
la fin des operazions militàrs tal sud 
est dal paîs. A parteciparin sindics, 
politics curdis e int semplice. Nancje 
fevelà, la reazion des autoritàts 
turchis fo imediade. 

Plui tart al cjape la vuide dal HDP, 
nassît di une cueste dal BDP. 

Intal 2012 si fevele di lui parcè che 
al fâs di mediatòr tra il guvier e i 700 
presonîrs (pe plui part politics) che 
a faserin il siopar de fam, duràt 68 
zornadis, par vé il dirit di difindisi 
in lenghe curde in tribunal e, in 
gjeneràl, par che il curdi al podès 
Jessi dopràt tai documents publics. 

Di fat e jere ancjemò in vigôr 
la leg dal 1928 clamade “des tré 
letaris” che e improibive di doprà tai 
documents uficiài Q, X e W, propriis 
de lenghe curde, ma che no si cjatin 
tal turc. 

Midiant la mediazion che si diseve 
fate di Demirtas, tal 2013 si è rivAts 
ae abolizion di cheste leg, otignint 
ancje di podé fevela il curdi in spazis 
publics, robe che fin in chel moment 
e jere considerade un dopli afront: 
ae Costituzion e ae “lenghe mari” (il 
turc). Il guvier al à ancje autorizàt 
l’insegnament dal curdi tes scuelis 
privadis. 

Intal Avost dal 2014 al cor pes 
presidenziaàls, ma al rive tierç cun 
pôc mancul dal 10%. 

Mancul di un an dopo, il risultàt 
che o savìn. E eè R. e D.V. 


@& 


DIPINTI 





C Cjargne greeters”: 
no vuidis turistichis, ma 


ambassadors di emozions' 


di pagj. 6) 


dut ce che cumò al è discolegàt e o 
speri che Cjargne greeters e cjapi 
simpri plui pît e soredut che e vebi 
une grande funzion.” 

Cuant che lis robis si fasin cun 
passion, dut al cambie e dut al 
cjape une plee diferente: cui che al 
decidarà di cognossi la Cjargne in 
cheste maniere, dal sigàr autentiche 
e gjenuine, al puartarà a cjase une 
esperience uniche. f eè M.V. 

DULÀ 
CJATÀ LA 
"PATRIE" 


Sèstu 
proprietari di 
Aiea une edicule 
o une librarie che e varès gust di 
vê «La Patrie dal Friûl»? Aprofite 
de nestre ufierte speciàl «Met fûr la 





Patrie»: contatinus ae nestre mail (info@ 
lapatriedalfriul.org) e si metarìn dacuardi 
par furnîti il gjornâl cuntune ufierte 
pardabon conveniente. 

Par cumò «La Patrie dal Friùl» si cjatile 


[F=] CASSA Di RISPARMIO In dutis lis filiâls 


per FRIULI VENEZIA GIULIA x 
de Casse di Sparagn 


Friùl-VJ. Te librarie, ediculis e tabacherie 
dal FriQl, li di: 

e LIBRARIE FRIULIBRIS Vie Piave 27, UDIN ° 
LIBRARIE LEONARDO di Maura Pontoni, Vie 

C. Colombo 6, PASIAN DI PRÂT * LIBRARIE 
TARANTOLA di G. Tavoschi, Vie Vittorio Veneto 

20 - C.P. 236, UDIN e GJORNALÂR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN « EDICULE di Fausto 
Cosatto, Place Venerio, UDIN • EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN e ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÊT DI TOMBE ° LIBRARIE 
MODERNA di Zavagno Sante, Cors Roma 34, 
SPILIMBERC (PN) e PAOLONI OMAR - Place 
Concordia 5/1, Orsaria - PREMARIAS • EDICULE 
CURIOSITÀ di Della Schiava & Cavallo, Place San 
Valentin 28, VISEPÈENTE ° EDICOLA MEDEOT 
LIVIANA, Place Marconi 23/a, GARDISCJE 

(GO) ° EDICOLA CHIUSSI MASSIMO, Vie Ciotti, 
GARDISCIE (GO) ° LIBRERIA «| LIBRI E ALTRO» 
di Giovanni Puntin, Vie Battisti 37, GARDISCJE 
(GO) e EDICULE PERS di lez Alessandra, Via 
V.Ostermann 7, CUAR DI ROSACIS e CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) ° TABACARIE - Ric. LOT di Asquini 
Cristiana, Vie Rome 67, CODROIP e MINIMARKET 
di Savio R. & C. (S.A.S.), Vie Udin 22, Maian (UD) 

e CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing ° 
TABACARIE-EDICULE di Ursino Alba, Corso Friuli 
27, Migjee e EDICULE Alessandro Bon, via Gramsci 
3, Flumisel e CARTOLIBRARIE Amalia Malacrea, 
place Roma 3, Dael e EDICULE “Marta”, via Udin 

1 Maian ° 


N. 07 — LUGLIO 2015 

(938 AGNS DE PATRIE) 

DIRETÔR RESPONSABIL ANDREA VALCIC, 
COLABORADÔRS SANDRI CARROZZO, MAURO 
DELLA SCHIAVA, GIOVANNI DI LENA, VENUSIA 
DOMINICI, NATASCIA GARGANO, TJAŠA GRUDEN, 
ANTONELLA LANFRIT, MARIO MARTINIS, 
ROBERTO MURADORE, ZUAN LAURIN NARDIN, 
MOIRA PEZZETTA, LINDA PICCO, ELISABETTA 
PITTANA, OSCAR PUNTEL, CARLI PUP, CHRISTIAN 
ROMANINI, MARCO STOLFO, WALTER TOMADA, 
DREE VENIER, MARTA VEZZI, PIER ANTONIO 
ZANINI, DAVID ZANIRATO. «© ĽUFICI DI SEGRETARIE 
DI GLEMONE AL È VIERT AL PUBLIC CUN CHEST 
ORARI OGNI MARTARS DES 15.30 AES 17.30 ee 
REDAZION E AMINISTRAZION VIA BASILIO BROLLO, 

6 - 33013 GLEMONE (UDIN) - TEL. / FAX 0432 
981411 °°° LA GNOVE E-MAIL DE PATRIE - INFO@ 
LAPATRIEDALFRIUL.ORG ee. VEN A VIODI - WWW. 
LAPATRIEDALFRIUL.ORG *** PROGJET GRAFIC E 
IMPAGJINAZION °°° DREE VENIER, PIER ANTONIO 
ZANINI - GTOWER.IT «** STAMPARIE LITHOSTAMPA 
S.R.L., PASIAN DI PRÂT *** MENSÎL AUTORIZAZION 
TRIBUNAL DI UDIN N. 20 DAL 21.06.1984 eee 
PROPRIETÀT CLAPE DI CULTURE «LA PATRIE 

DAL FRIÙL» eee «LA PATRIE DAL FRIÙL» E VEN 
PUBLICADE CUL CONTRIBUT FINANZIARI DE 
REGJON FRIUL - V. J. 

ese | ARTICUI A SON SCRITS IN LENGHE FURLANE 
E CU LA GRAFIE UFICIÀL DE REGJON FRIÛL - V. J. 
UNION STAMPE PERIODICHE TALIANE. 


ABONAMENTS --- L'abonament al dure 
un an (undis numars) e al tache cul mês daspò 
che il boletin di Ccp al è rivAt tai nestris uficis. Il 
gjornal e i regài a rivaran cjase dai abonàts par 
pueste. Aboniti sul Cont postal n. 12052338 
intestàt a «La Patrie dal Friùl» Glemone. 
Sul boletin impensiti di scrivi la forme di 
abonament. O aboniti midiant bonific: 
IBAN n. IT32 V063 4063 8801 0000 0001 
208 —- Casse di Sparagn dal Friùl-VJ, Sede di 
GLEMONE (UD) Sul bonific impensiti di scrivi 
la forme di abonament, mandanus ancje une 
e-mail cul to indirs complet. Abonament par un 
an (sie pe Italie che pal forest) 25,00 Euros; 
(viôd sul sît www.lapatriedalfriul.org ae 

A TU PAR TU 


RICART E GJENIO, FURLANS 
CUINTRI IN NON DI CHEI ALTRIS 


Ce che a disaressin dal Friûl di vué, chei che a àn fat la sô storie 


Ricart Just (Riccardo Giusto o Di 
Giusto par talian, ndr) al è nasstt a 
Udin ai 10 di Fevrâr dal 1895, intun 
Friûl che al jere deventât talian dome 
di une trentine di agns. Al à lavorât 
tant che om di fadie in stazion fin 
ae fin dal '14. Ai 12 di Zenâr dal 
1915 al è stàt clamât a servî tal cuarp 
dai Alpins, prime tal distret militâr 
di Sacîl e po dopo intal bataion 
“Cividât”, inte zone di Drencje, sul 
confin. Ai 24 di Mai, propite il prin dì 
di vuere, il repart di Ricart al à cjapàt 
la mont Colovrat, parsore di Tulmin. 
L'ordin al jere chel di esplorà il teritori 
dal nemì. Aes cuatri di buinore, une 
patulie di gjendarmis austriacs e 
à viert il fûc, e il zovin udinés al è 
stàt il prin a colà par tiere, sfulminàt 
di un colp tal cjâf. Une ore prime, il 
distrutòr de marine taliane Zeffiro al 
bombardave tal canàl di Porto Buso 
la caserme austriache che e presidiave 
il confin. In chel disastri di colps, al 
murive Gjenio Sandrigo (Eugenio 
Sandrigo par talian, ndr) di Aquilee. 
Cogo in servizi militâr cu la monture 
dal imperadòr Franz Joseph. i 


Dulà pensaiso che ju podès cjatà, 
chei doi? Ma al è clar, te ostarie. 
Ché di Catine po, là che si mangje 
furlan e si béf in marilenghe. Gjenio, 
il cogo, a dà sot cu la polente: stant 
che al è dal mistîr, i da une man in 
cusine. Ricart invezit a preparà lis 
cjartis di briscule, che inte spiete 
nol pâr bon pierdi timp. “Veju là po 
i talians, cu la ande di chei che le 
cjatin pronte” nus sbelee Genio. 
Al à ancjemò la monture de marine 
militàr austriache, brauròs di jessi 
muart cence vê vût mai di mangjà 
il pan dal re. Chel altri invezit mi 
pâr un poc stranît, malinconic. Al da 
fûr la prime man cence mai algà il 
cjàf. “Ale che nol va?” i domandi, 
un tic preocupàt e displasàt. Chest 
incuintri al varès di jessi une ocasion 
special. Che le storie le fàs simpri 
il popul. Ancje se dopo al ven 
dismenteàt par vie che i sorestants 
a lassin 1 lôr nons su lis cJartis de 
diplomazie, e ducj chei altris a son 
condanàts al cidinòr de memorie. 
Cuant che mi àn dite che o varès 
podàt inmanefle, cheste interviste, 
no cuntun gjeneràl, un grant sienziàt, 
un economist, ma cun doi furlans di 
borgade, int come me, come miàrs 
di altris cristians glotàts de Storie, 
bon mi soi piât di un morbin che no 
provavi di cetant timp. E ce furlans! 


Cul primAt de disgracie. Che a podé 


Angelo Floramo 


RICART JUST INTUN DISSEN DI GIOVANNI DI LENA 


ridi sul mâl, e je cuasi une costante 
inte nestre Storie Patrie. Se o vin 
di pierdi alc, o sin simpri i prins. 
O passìn devant di duc] chei altris, 
in fat di magagne. E ancje in cheste 
ocasion, o vin dimostràt la nestre 
specialitàt: che Gjenio al passe par 
jessi il prin soldàt austriac a colà par 
man taliane, e Ricart il prin soldàt 
talian fiscat dal plomp nemì. “Va 
planc però, fradi: che chi la cuistion 
si fas pardabon ridicule: tant jo che 
Ricarto sin furlans. Udin e Acuilee”, 
al rît il cogo. E al poie la polente, 
fumante, profumade, zale come un 
soreli di Istàt su la taule di len. E 
mi ven di pensà che ancje in chest 
càs l'event al è in dut e par dut une 
metafore dal nestri destin di Popul. 
Di une bande e di ché altre dal front, 
il prin a murî al è stàt un furlan. “Sì, 
ma jo prime di Ricart. Tu sàs ben 
che sot de Austrie lis robis, se si àn 
di fâ, si fasin par timp e ben. No mo, 
talian?”. Il talian nus cJale. Prime un 
e dopo chel altri. Al pâr che un vêl di 
lagrime i segni i voi. E dopo un pôc al 
tache: “Propite un bielissim primi. 


Murî che no tu âs nancje finît vincj 





agns al è propite un colp di fortune. 
Un bot sec, come chel che mi à fat 
salta il cjâf. E parcè? Par difindi cui? 
Par scombati cuintri fradis. Come 
te, polenton di un cruc di lenghe 
furlane.” Gjenio si sente, e al pâr che 
par un moment ancje lui si fasi cjapà 
de malinconie: “E tu pense che jo o 
soi di Acuilee. Ti rindistu cont? Di 
picul o zuiavi a cirimele (det ancje 
“cibè” o “pindul pandul”, ndr) su le 
place dal CJapitul. O lavi a tirà claps 
ai crots Jenfri lis ruvinis. Cui nus 
vevial mai fevelat di cheste grande 
Mari, che nus unive prime che i 
pigui omenuts a vessin decidît, cui 
lôr tratàts, che tu di une bande e jo di 
ché altre, o saressin stàts il “barbaro 
nemico”? Che salacor i nestris vons 
a àn sudt insiemi. Insiemi si son 
cjatàts a pandi la stesse anime, un 
sôl spirt antîc di miârs di agns”. 
Orpo, cetante fuarce intes peraulis 
di un cogo. No ’nd ai cjatade di cussì 
sclete in nissun libri di storie scrit 
di studiâts che a podevin svantâ 
plui di cualchi lauree! “Spiete di 
sintimi me, alore” al rinfuarce il 


discors Ricart. “Nus àn sglonfâts di 


retoriche, scjafoiant chel sintiment 
puar e sclet, fat di tiere e di fadie, 
che lu vin ereditât dai nestris vons. 
Cuant che o soi jentrât tal cuarp dai 
alpins, mi àn insegnât che la patrie 
e gjolt pal sanc che i siei fîs a fasin 
cori su la bandiere. Une monture 
par jessi ducj compagns. Pecjât che 
i siôrs a vevin il grât di uficiâi, i puars 
simpri a bati il tac. Tasê e ubidî”. Al 
tache a ridi Gjenio, e intant cul spali 
al benedìs la polente: “Sù po, vaiot 
di un furlan! E ce crodistu tu, che 
sot de Austrie al fos stât diferent? 
Cecs, Slovens, Cravuats, Polacs: a 
jerin ancje lôr inte caserme che nus 
vês bombardade. Dute puare int, int 
che come me e veve lassade la famee, 
il lavôr, l'amôr par tirâ sclopetadis 
cence convinzion. Cence reson ni 
tuart”. Vere. Ma almancul, mi ven 
dret dal cûr, ti lassave fevelâ, preâ, 
vivi di furlan. A Ricart no dome 
i àn robade le zoventût e la vite, 
ma adiriture lu àn trasformât intun 
simbul nazionalist, sglonfât intai 
agns dal fassisim come l'esempli di 
un talian coragjôs, che al à ben acetât 
di imolâsi sul altàr de sô patrie. E sul 
monument che lu ricuarde i àn ancje 
sbaliât il non. Riccardo Di Giusto, 
zontant une “di” che no jentre nuie. 
E la vie che ti àn dedicade? Une des 
plui puaris di Udin. “Ferme, chi no 
ti ven daûr!”. Si alce in pîts, Ricart. 
Cun dute la fuarce dai siei vincj agns 
ancjemò di finî: “Mi sta ben cussì. Ce 
varessio mai vût di sperâ, jo, vignût 
fûr di une famee popolâr? Une aule 
universitarie? Une place elegante, 
cun tantis butegutis di fin? O une 
statue, tirade sù cu lis bausiis di chei 
che mi àn mandât a murî? No, cjâr 
amì, mi plâs jessi deventât un cuartîr 
scuintiàt, magari. Forsit ancje masse 
condanît di chei benpensants che a 
san dome criticâ, mai condividi. Chi 
al varès di tornà a nassi il nestri 
Friùl. Tal mieg de int che e fâs fadie 
a sburtàle, la vite. Furlans vecJos e 
gnûfs, di ogni fate e colòr”. Gjenio 
lu cjale smagat, e al sbroche fr: 
“Propite come in Aquilee doi mil 
agns fa! Si podarès tornà a tacâ dal 
principi e viodi se la naine e ven far 
plui di sest di ché altre.” Mi plas 
cjalaju. Fradis di vuere. Une storie 
di cent agns fa, che nus fevele dal 
dì di vué e nus fas pensa. “Vonde 
masanà pinsîrs, pote!”, mi cridin. 
Che la polente e je cuasi finide e jo 
ancjemò no 'nd ai cergade nancje 


une fete. E 


